
	Br.Nr.1
	Šalčininkų rajono savivaldybės teritorijos bendrasis planas.

Koncepcija. 
BP koncepcijos 1 variantas - (tolygios plėtros). M 1:50000.

	Br.Nr.2
	Šalčininkų rajono savivaldybės teritorijos bendrasis planas.

Koncepcija. 
BP koncepcijos 2 variantas – (koncentruotos plėtros). M 1:50000.

	Priedas
	Šalčininkų rajono savivaldybės teritorijos bendrasis planas.

Esama būklė. 
Br.Nr.1. Žemės naudojimo brėžinys. M 1:100000.


I. ĮVADAS

Šalčininkų rajono savivaldybės bendrasis planas (toliau BP) rengiamas kaip privalomasis dokumentas Šalčininkų rajono savivaldybės teritorijai plėtoti vadovaujantis:

· Lietuvos Respublikos teritorijų planavimo įstatymu;

· Lietuvos Respublikos vietos savivaldos įstatymu;
· Lietuvos Respublikos teritorijos bendruoju planu;

· Šalčininkų rajono savivaldybės tarybos 2006 m. balandžio 26 d. Sprendimu Nr. T1 – 1242 “Dėl Šalčininkų rajono savivaldybės teritorijos bendrojo plano rengimo“;

· Šalčininkų rajono savivaldybės tarybos 2006 m. gegužės 30 d. Sprendimu Nr. T1 – 1326 “Dėl Šalčininkų rajono savivaldybės teritorijos bendrojo plano tikslų ir uždavinių patvirtinimo“;

· 2003 m. liepos 01 d. Sprendimu Nr. T - 126 patvirtintu “Šalčininkų rajono veiklos strateginiu planu 2003-2008 m.”, rengiamu “Šalčininkų rajono savivaldybės 2007 – 2013 metų veiklos strateginiu planu” (VŠĮ “NPR”);

· Šalčininkų rajono miškų išdėstymo žemėtvarkos schema, patvirtinta Vilniaus apskrities viršininko 2004 m. gruodžio 31 d. įsakymu Nr. 2.3-10698;

· Bendrosiomis miestų planavimą įtakojančiomis Europos Sąjungos nuostatomis (išdėstytomis Lisabonos strategijoje iki 2010, Europos miestų tolydžios plėtros chartijoje, Europos urbanistikos chartijoje ir kituose dokumentuose).
Šalčininkų rajono savivaldybės teritorijos vystymo kryptys, erdvinės raidos koncepcija rengiama 20 metų laikotarpiui (iki 2028 metų), o konkretūs sprendiniai – 10 metų laikotarpiui (iki 2018 metų).

Šalčininkų raj. sav. BP sąlygas rengiančių institucijų pateiktos sąlygos:

1. Vilniaus regiono aplinkos apsaugos departamento planavimo sąlygos Nr.4.2-123 (2006-06-16);

2. Lietuvos automobilių kelių direkcijos prie Susisiekimo ministerijos raštas Nr.(6.6)-2-1946 (2006-06-23);

3. Valstybės sienos apsaugos tarnybos prie LR Vidaus reikalų ministerijos raštas Nr.(21)-14-2983 (2006-06-27);

4. Vilniaus visuomenės sveikatos centro Šalčininkų filialo raštas Nr.(21)-22.2.41-64 (2006-06-28);

5. Vilniaus apskrities viršininko administracijos raštas Nr.(80)-1.2-2594-(3.31) (2006-06-30);

6. AB „Lietuvos dujos“ Vilniaus filialo Šalčininkų skyriaus raštas Nr.200 (2006-06-30);

7. KPD prie Kultūros ministerijos Vilniaus teritorinio padalinio planavimo sąlygos Nr.57 (2006-07-01);

8. AB Rytų skirstomųjų tinklų Vilniaus regiono Šalčininkų skyriaus techninės sąlygos Nr. 25/6/0173 (2006-07-01);

9. TEO LT projektavimo sąlygos Nr.2-295/2006 (2006-06-21);

10. UAB „Vilniaus vandenys“ planavimo sąlygos Nr.06/12 (2006-06-23).

2007 sausio 31 d. LR Vyriausybė priėmė nutarimą dėl probleminių teritorijų pripažinimo. Vadovaujantis probleminių teritorijų išskyrimo kriterijais – nedarbingumo lygiu, dideliu pašalpų gavėjų skaičiumi, mažomis materialinėmis investicijomis vienam gyventojui, probleminėmis teritorijomis pripažintos 14 savivaldybių teritorijų, iš jų Vilniaus apskrityje – Švenčionių ir Šalčininkų savivaldybių teritorijos. Artimiausiu metu Vyriausybė numato parengti plėtros skatinimo ir ekonominio bei socialinio išsivystymo skirtumų mažinimo programą.

II. BP KONCEPCIJOS TIKSLAI IR UŽDAVINIAI
Šalčininkų rajono savivaldybės teritorijos bendrojo plano pagrindiniai tikslai ir uždaviniai:
· Prioritetinis BP koncepcijos tikslas – darniji plėtra;
· Numatyti teritorijos tvarkymo, naudojimo ir apsaugos prioritetus;

· 
Numatyti susiklosčiusios rajono teritorijos erdvinės struktūros tobulinimo ir  urbanistinės sistemos vystymo kryptis;

· 
Numatyti miškų ir želdynų sistemų plėtrą;

· 
Įvertinti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą;

· 
Atlikti teritorijos funkcinį zonavimą.

Koncepcijos informacinė bazė:

1. Savivaldybės teritorijų planavimo dokumentų registras;

2. Išduotų statybos leidimų statistika;

3. Šalčininkų rajono savivaldybės strateginiai planai, biudžetai ir kiti 2000–2007 metais patvirtinti strateginiai plėtros dokumentai;

4. Savivaldybės tarnybų duomenys;

5. Natura 2000 duomenys;

6. Transporto priemonių srautų ir jų charakteristikų (intensyvumo, struktūros, greičio, paros ir kitų ciklų dinamikos) natūrinių tyrimų analizės rezultatai;
7. Parengto Vilniaus apskrities teritorijos bendrojo plano sprendiniai,
8. Vilniaus apskrities gyventojų apklausos rezultatai;

9. Esamos būklės analizės ataskaita;

10. Bendrojo plano rengimo metu gauti pasiūlymai.

III. KONCEPCIJĄ ĮTAKOJANTYS ESAMOS BŪKLĖS  VEIKSNIAI IR ANALIZĖS IŠVADOS

1. BP KONCEPCIJOJE ĮVERTINTI IŠORĖS VEIKSNIAI
Šalčininkų rajono plėtrą įtakoja išoriniai veiksniai. Dauguma jų – neapibrėžti laike ir erdvėje, bendrojo plano rėmuose yra neprognozuojami. Tačiau jie skatina taikyti naujus plėtros principus, numatyti keistinus bei galimus naujus bendrojo plano sprendinius. Svarbiausi išoriniai veiksniai:

· Lietuvos įstojimas į Europos Sąjungą ir galimybė panaudoti 2007–2013 metų Europos Sąjungos struktūrinę paramą;

· Europos Sąjungos regioninė politika, Lisabonos strategija, Urbanistikos chartija, Alborgo chartija, kiti strateginiai dokumentai, skatinantys darnią plėtrą, išskiriantys „urban“ dimensiją, kaip pagrindą generuojant Europos Sąjungos ekonomiką, ypač žinių, kuriant žmonių gerovę, didinant konkurencingumą;
· Globalizacijos veiksniai, susiję su energetinių išteklių brangimu, emigracija ir imigracija, kapitalo ir darbo rinkos laisvu judėjimu, turizmo plėtra, savitumo (ypač gamtos ir kultūros vertybių) išsaugojimu;
· Teisinės bazės, reglamentuojančios teritorijų planavimą, statybas, infrastruktūros plėtrą, žemės reformą nestabilumas, užsitęsęs valstybės žemės grąžinimas, žemės paskirčių, būdų ir pobūdžių sąvokų neatitikimas darniosios plėtros sampratai;
· Silpnas teritorinių bei strateginių planų, sektorinių strategijų įgyvendinimo koordinavimas valstybėje;
· Tiesioginių užsienio kapitalo investicijų stoka valstybėje;
· Savivaldybės biudžeto lėšų trūkumas darniai plėtrai užtikrinti: bendrosios inžinerinės, transporto, socialinės, aplinkosauginės infrastruktūros plėtros finansavimo ir įgyvendinimo atsilikimas;
· Įmonių migracijos tikimybė, gamybos technologijų kaita, palanki aplinkosauginiu požiūriu.
· LR teritorijos bendrojo plano sprendiniai (1-1 paveikslas):
- Šalies teritorijos tvarkymo probleminių situacijų ir arealų kontekste Šalčininkų raj. sav. kraštotvarkos požiūriu yra viename iš sudėtingiausių - pietų (Lazdijai - Šalčininkai) probleminiame areale;

- Urbanistinės sistemos optimizavimo aspektu rajonas tik dalinai (šiaurinė dalis) patenka į  Vilniaus aglomeracinio poveikio arealą. Savivaldybės teritoriją vakarų – rytų kryptimi (iki Jašiūnų) kerta 2 lygmens regioninė urbanistinės integracijos ašis, ir šiaurės – pietų kryptimi numatoma plėtoti 1 lygmens IB kategorijos tarptautinės urbanistinės integracijos ašis. Urbanistinio karkaso (toliau UK) vystymo prioritetuose šių ašių vystymo kryptys nėra numatytos;

- Pagal LR BP bioprodukcinio ūkio teritorijų klasifikaciją Šalčininkų raj. savivaldybės teritorija patenka į I Pietryčių Lietuvos zoną, kur išsaugoma ir gerinama ariamoji žemė su našiais dirvožemiais ir galimas didesnių plotų apsodinimas mišku. Jame reikalingos diferencijuotos valstybės rėmimo priemonės;

 - Rekreacinių arealų resursinio potencialo kategorijų skalėje didžioji dalis savivaldybės teritorijos, išskyrus pietrytinę (Dieveniškės) zoną, yra priskirta mažo potencialo rekreacinėms teritorijoms ir į rekreacinius prioritetus nepretenduoja;

- Transporto infrastruktūros požiūriu, teritoriją kerta pirmo (tarptautinio) ir antro rango magistraliniai  keliai, kuriems iki 2020 m. numatyta plėtra ir modernizavimas, atsižvelgiant į tarptautinius standartus ir techninius reikalavimus;

- Energetinėje ir ekoinžinerinėje infrastruktūroje išskirtinių pozicijų LR BP nenumato;

- Šalčininkų raj. sav. smulkaus verslo plėtros srityje nustatytas pakankamai aukštas  gyventojų verslumo augimo potencialas.

- Pagal integruotos raidos strategiją rajono savivaldybė patenka į konversinio ir palaikomojo tipo kraštotvarkines zonas, kurioms reikalinga dabartinio tradicinio naudojimo krypčių (daugiausia intensyvaus žemės ir miškų ūkio) ir prioritetų konversija – šiaurinėje teritorijos dalyje, bei žymi dabartinio naudojimo adaptacija ir atitinkama valstybės parama – pietinėje dalyje.

- Pagal funkcinių prioritetų sritis,- Šalčininkų raj. savivaldybė priskiriama E sričiai – Rytų ir Pietų Lietuvos ir apima kalvotąjį Baltijos aukštumų ruožą bei gretimas jam pietrytines teritorijas. Foniniam naudojimui būdinga žemės ir miškų ūkis bei žvejyba, o prioritetinės funkcijos tektų tausojančiam miškų ūkiui, rekreacijai bei konservacijai, taip pat transportui. Tai antroji (po pajūrio) funkcinė sritis, kurioje išryškėjęs nacionalinės svarbos rekreacinio naudojimo prioritetas.

III.1-1 pav.  Šalčininkų rajono savivaldybė  LR BP urbanistinio karkaso sprendiniuose.
2. BP KONCEPCIJOJE ĮVERTINTI VIDINIAI VEIKSNIAI
Vidiniai veiksniai, įtakojantys rajono savivaldybės teritorijų rekonstrukciją, konversiją ir plėtrą apibūdinami kaip:

· paveldėtos funkcinio zonavimo miestams būdingos monofunkcinės struktūros, prieštaraujančios darniosios plėtros principams;

· fizinė ir funkcinė plėtros inercija, iššaukta privačių iniciatyvų, neadekvati visuomenės interesams;

· gyventojų galimybės žemės reformos pasėkoje gauti žemes su intencija gyvenamajai statybai, kas gali būti susiję su neprognozuojama ir nenuoseklia gyvenamųjų teritorijų plėtra ir didele teritorine sklaida į neužstatytas teritorijas ir ypač į rezervuotas rekreacines zonas;

· santykinis gyventojų skaičiaus mažėjimas. Gyventojų emigracija į kitas šalis ir Vilniaus miesto regioną. Imigracijos procesai į rajoną yra palyginti silpni, iš esmės kompensuoja neigiamą natūralų prieaugį;
·  Nepalankūs demografiniai procesai: mažėjantis gimstamumas ir neigiamas natūralus prieaugis;

· Nepakankamas naujos infrastruktūros finansavimas;
· Neparengti teritorijų planavimo dokumentai, reikalingi planingai teritorinei plėtrai ir investicijų pritraukimui.

3. TERITORINĘ PLĖTRĄ IR BP KONCEPCIJĄ ĮTAKOJANČIOS ESAMOS BŪKLĖS IŠVADOS
3.1 GAMTINIO POTENCIALO IR KRAŠTOVAIZDŽIO STRUKTŪROS VERTINIMAS
3.1.1 Kraštovaizdžio apsauga
Itin svarbus racionalios kraštotvarkos ir kraštovaizdžio apsaugos instrumentas yra gamtinis karkasas; juridiškai įteisintas Aplinkos apsaugos ir Saugomu teritorijų įstatymuose. Gamtinis karkasas - vientisas gamtinio ekologinio kompensavimo teritorijų tinklas, užtikrinantis ekologinę kraštovaizdžio pusiausvyrą, gamtinius ryšius tarp saugomų teritorijų, kitų aplinkosaugai svarbių teritorijų ar buveinių, taip pat augalų ir gyvūnų migraciją tarp jų.
Gamtinio karkaso paskirtis:

1. sukurti vientisą gamtinio ekologinio kompensavimo teritorijų tinklą, užtikrinantį kraštovaizdžio geoekologinę pusiausvyrą ir gamtinius ryšius tarp saugomų teritorijų; 

2. sudaryti prielaidas biologinei įvairovei išsaugoti, sujungti didžiausią ekologinę svarbą turinčias buveines, jų aplinką bei gyvūnų ir augalų migracijai reikalingas teritorijas; 

3. saugoti natūralų kraštovaizdį ir rekreacinius išteklius; 

4. didinti miškingumą; 

5. optimizuoti ūkio šakų plėtrą.

Gamtinis karkasas nėra ištisinis žalių juostų tinklas, jis jungia gana įvairios paskirties teritorijas - gamtinius rezervatus, gamtinius bei kompleksinius draustinius, valstybinius parkus, apsaugos zonas bei saugomus gamtos išteklių sklypus, įvairias rekreacines, miškų ūkio, taip pat ribojamos agrarinės veiklos zonas.

Šalčininkų rajono savivaldybės teritorija praeina šios sudedamosios gamtinio karkaso dalys:

- rajoninė geoekologinė takoskyra – teritorijų juostos, jungiančios ypatinga ekologine svarba bei jautrumu pasižyminčias vietoves: upių aukštupius, vandenskyras, aukštumų ežerynus, kalvynus, pelkynus, priekrantės, požeminių vandenų intensyvaus maitinimo plotus. Jos skiria stambias gamtines geosistemas ir palaiko bendrąją gamtinio kraštovaizdžio ekologinę pusiausvyrą;

- regioniniai ir rajoniniai vidinio stabilizavimo arealai – teritorijos, galinčios pakeisti šoninį nuotėkį ar kitus gamtinės migracijos srautus, taip pat reikšmingos biologinės įvairovės požiūriu: želdinių masyvai bei grupės, natūralios pievos, pelkės bei kiti vertingi stambiųjų geosistemų ekotopai. Šios teritorijos kompensuoja neigiamą ekologinę įtaką gamtinėms geosistemoms;

- regioniniai ir rajoniniai migraciniai koridoriai – slėniai, raguvynai bei dubakloniai ir kitos teritorijos, kuriomiss vyksta intensyvi medžiagų, energijos ir gamtinės informacijos srautų apykaita ir augalų bei gyvūnų rūšių migracija.
Apibendrinimas:

- Didžiausią žalą gamtinio karkaso būklei daro intensyvi antropogeninė veikla: urbanizacijos plėtra, žemės ūkis, nekontroliuojama rekreacija. Kai kuriose regioninių ir rajoninių migracijos koridorių atkarpose gamtinė įvairovė yra nuskurdinta dėl šių gamtinę aplinką neigiamai veikiančių procesų, daug kur funkciniai biotos ryšiai yra pažeisti. Naujai planuojant teritorijų užstatymą upių prieigose, būtina vengti pernelyg didelio jų priartėjimo prie vandens apsaugos juostos. 

- Teigiamą poveikį Šalčininkų rajono savivaldybės gamtinio karkaso teritorijų būklei darytų ne tik rajone esančių karkaso elementų vystymas ir atkūrimas, žaliųjų jungčių formavimas, bet ir viso regiono gamtinio karkaso optimizavimas, aplinkos taršos mažinimas.

III.3.1.1-1 pav.  Šalčininkų rajono savivaldybės  gamtinio karkaso žemėlapis.
3.1.2 Saugomos gamtinės teritorijos ir gamtos paveldo objektai

Saugomos teritorijos - sausumos ir (ar) vandens plotai nustatytomis aiškiomis ribomis, turintys pripažintą mokslinę, ekologinę, kultūrinę ir kitokią vertę ir kuriems teisės aktais nustatytas specialus apsaugos ir naudojimo režimas (tvarka) ( Lietuvos Respublikos Saugomų teritorijų įstatymas, 1993 m. lapkričio 9 d. Nr. I-301) 

Saugomų teritorijų sistemą Šalčininkų rajono savivaldybės teritorijoje sudaro:

- konservacinės apsaugos prioriteto teritorijos (draustiniai, gamtos paveldo objektai);

- kompleksinės saugomos teritorijos (valstybiniai parkai, biosferos poligonai); 

· ekologinės apsaugos prioriteto teritorijos (ekologinės apsaugos zonos).

Konservacinės apsaugos prioriteto teritorijos. Šalčininkų rajono savivaldybės teritorijoje įsteigta 12 valstybinių draustinių.
 III.3.1.2-1 lentelė. Valstybiniai draustiniai

	Eil.Nr.
	Draustinio pavadinimas
	Plotas, ha

	1. 
	Rūdninkų kraštovaizdžio draustinis
	1802

	2. 
	Visinčios kraštovaizdžio draustinis
	466

	3. 
	Papio ornitologinis draustinis,
	219

	4. 
	Merkio ichtiologinis draustinis
	850

	5. 
	Visinčios hidrografinis draustinis
	774

	6. 
	Šalčios hidrografinis draustinis
	761

	7. 
	Kernavo telmologinis draustinis
	1449

	8. 
	Ažubalės pedologinis draustinis
	93

	9. 
	Navakonių geologinis draustinis
	6

	10. 
	Šarkučių geomorfologinis draustinis
	770

	11. 
	Zygmantiškių geomorfologinis draustinis
	2259

	12. 
	Šilinės botaninis draustinis
	163

	
	Iš viso:
	9612


Šalčininkų rajone yra aštuoni gamtos paveldo objektai: Akmuo Mokas, Grybiškių ąžuolas, Stakų ąžuolas, Cegelnios akmuo, Kaniūkų akmuo, Rėžių akmuo*, Stakų konglomerato luistai, Šaltinių akmuo.

Kompleksinės saugomos teritorijos. Kompleksinei gamtos ir kultūros paveldo apsaugai įsteigtas Dieveniškių istorinis regioninis parkas. Jis skirtas išsaugoti vertingą Dieveniškių apylinkių etnokultūros palikimą ir yra vienintelis tokio pobūdžio parkas Lietuvoje.
Atskirą kompleksinių saugomų teritorijų grupę sudaro biosferos poligonai. Biosferos poligonai steigiami vykdyti nacionalinę ir regioninę aplinkos stebėseną (monitoringą) ypatingą geoekologinę svarbą turinčiose teritorijose.
Šalčininkų rajono kompleksinių saugomų teritorijų sąrašas pateikiamas III.3.1.2-2 lentelėje.
III.3.1.2-2  lentelė
	Eil.nr.
	Saugoma teritorija
	Plotas savivaldybėje, ha
	Visas plotas, ha

	1.
	Dieveniškių istorinis regioninis parkas
	8609
	8,609

	2.
	Rūdninkų girios biosferos poligonas
	19069
	20080

	3.
	Baltosios Vokės biosferos poligonas
	360
	1391

	
	Viso:
	28038
	


Ekologinės apsaugos prioriteto teritorijos. Ekologinės apsaugos prioriteto teritorijoms priskiriama:
· valstybinių parkų ekologinės apsaugos funkcinio prioriteto ir buferinės apsaugos zonos;

· gamtos ir kultūros vertybių buferinės bei fizinės apsaugos zonos;

· vandens telkinių apsaugos zonos ir pakrančių apsaugos juostos;

· vandenviečių I, II ir III sanitarinės apsaugos juostos;

· kelių, kapinių, gamybinių ir komunalinių bei infrastruktūros objektų sanitarinės apsaugos zonos.

Ekologinės apsaugos zonos nustatomos užtikrinti ekologinę kraštovaizdžio pusiausvyrą, išsaugoti gamtinio ir kultūrinio kraštovaizdžio kompleksų ar objektų aplinką, izoliuoti juos nuo neigiamo veiklos poveikio, sumažinti neigiamą ūkinių objektų poveikį aplinkai ir žmogui.

Apibendrinimas: 
Urbanistinė plėtra neurbanizuotose teritorijose turi išvengti neigiamo poveikio saugomoms teritorijoms ir gamtos paveldo objektams.
3.1.3. Europinės svarbos saugomos teritorijos - NATURA 2000 teritorijos

Lietuvai tapus Europos Sąjungos nare, kartu atsirado įsipareigojimų, susijusių su biologinės įvairovės apsauga. Teisinis Europos ekologinio tinklo „Natura 2000” pagrindas yra dvi ES gamtos apsaugos direktyvos – Paukščių ir Buveinių. Šie teisiniai ES dokumentai numato natūralių buveinių, floros ir faunos apsaugą. Įgyvendinat šias dvi direktyvas Lietuvoje kuriamas Natura2000 teritorijų tinklas. Aplinkos ministro 2005 metų birželio15 d. įsakymu Nr. D1-302 (Žin., 2005, Nr. 105-3908) patvirtintas vietovių, atitinkančių gamtinių buveinių apsaugai svarbių teritorijų atrankos kriterijus sąrašas. Šalčininkų rajone išskirta 10 tokių gamtinių vietovių. 
Pagrindiniai (pavojingiausi) faktoriai keliantys grėsmę saugomų teritorijų vertybėms:

· medynų plynas kirtimas (ypač tuose taksaciniuose sklypuose, kuriuose auga saugomų rūšių augalai);

· natūralių pievų suarimas;

· vengti apsodinti mišku  natūralias gamtines  teritorijas;

· miško kultūrų sudėties parinkimas atkuriant  saugomų teritorijų miškus;

· pievų savaiminis užžėlimas krūmais (nauja gamtosauginė problema, atsiradusi apmirus intensyviam žemės ūkiui).

III.3.1.3-1 pav. NATURA 2000 teritorijos

Nuostatos: 
- Vengti urbanistinės plėtros neurbanizuotose teritorijose.

- Esamos urbanizuotos teritorijos NATURA 2000 arealuose arba gretimybėse  neturi daryti neigiamo poveikio šioms  teritorijoms. 
3.1.4. Ekologinis tinklas ir biologinė įvairovė
Ekologinis tinklas susideda iš trijų hierarchinių lygmenų: europinio, regioninio ir vietinio. Europinis lygmuo apima didelio ploto ir ilgio branduolius bei koridorius, kurie svarbūs europiniu mastu ir gali išsaugoti Europos biologinę ir kraštovaizdžio įvairovę. Regioninis lygmuo skirtas išsaugoti biologinę ir kraštovaizdžio įvairovę tam tikro regiono lygmenyje, t.y. šalies, apskrities ar kelių rajonų mastu. Vietiniai tinklai sudaromi, siekiant išsaugoti vietines gamtines vertybes ir paprastai formuojami rajono, miesto, seniūnijos ar kitos teritorijos mastu.

Ekologinio tinklo struktūrą sudaro: branduoliai, ekologiniai koridoriai, apsauginės zonos ir jungiantieji elementai. Lietuvos ekologinis tinklas, išlaikydamas Europos ekologinių tinklų formavimo ir valdymo principus, padeda nustatyti šalies biologinės įvairovės apsaugos prioritetus. Nacionalinis ekologinis tinklas sudarytas minėtų Europos ekologinių tinklų Emerald ir Natura 2000 pagrindu ir maksimaliai pritaikytas Lietuvos sąlygoms: derinasi su gamtiniu karkasu, saugomų teritorijų sistema, kraštovaizdžio planavimo principais.

III.3.1.4-1 pav. Ekologinis tinklas.
Apibendrinimas:

-  Vengti urbanistinės plėtros ir žemės ūkio intensyvinimo migracijos koridoriuose ir atkurti gamtos natūralumą tose vietose, kur jis yra pažeistas;
- Nesmulkinti žemės ir miškų ūkio paskirties sklypų.

3.1.5  Probleminės situacijos ir arealai
Šiuo metu Šalčininkų rajono savivaldybėje svarbiausi, įvairaus santykinio aštrumo laipsnio aplinkosaugines problemas generuojantys veiksniai yra:

Teritorinėje aplinkosaugoje, tame tarpe gamtinių išteklių naudojimo srityje.
Dirvožemio erozija. Aplinkosaugos požiūriu, ypač svarbi vandens ir vėjo sukeliama dirvožemio erozija, kurios rezultatas degraduoti, vidutiniškai ir stipriai nuardyti dirvožemiai. Dirvožemiai priskiriami prie silpnai erozijos veikiamų.

Pagrindiniai (pavojingiausi) faktoriai keliantys grėsmę saugomų teritorijų vertybėms:

· medynų plynas kirtimas (ypač tuose taksaciniuose sklypuose, kuriuose auga saugomų rūšių augalai);

· natūralių pievų suarimas;

· vengti apsodinti mišku  natūralias gamtines  teritorijas;

· miško kultūrų sudėties parinkimas atkuriant  saugomų teritorijų miškus;

-  pievų savaiminis užžėlimas krūmais (nauja gamtosauginė problema, atsiradusi apmirus intensyviam žemės ūkiui) 

Kokybinėje aplinkosaugoje:
Oro tarša. 
Paviršinių vandenų tarša. 
Apibendrinimas:

- Didžiojoje savivaldybės dalyje blogas gelmių izoliuotumas, todėl požeminiai vandenys mažai apsaugoti nuo užteršto vandens sunkimosi iki jų.

- Medynų plynas kirtimas, natūralių pievų suarimas, miško kultūrų sudėties parinkimas atkuriant saugomų teritorijų miškus, pievų savaiminis užžėlimas krūmais – tai pavojingiausi faktoriai, keliantys grėsmę saugomų teritorijų vertybėms.

- Ryškiausias Šalčininkų rajono miškų bruožas - jaunas jų amžius ir nedidelė rūšinė medžių įvairovė. Vyrauja sausi pušynai. Lapuočių medynų pasitaiko prie upių, slėniuose. 
- Didžiausias miškų masyvas – Rūdninkų giria.
- Šalčininkų rajonas – vienas ekologiškai švariausių Lietuvoje. 

- Šalčininkų rajono savivaldybė turi daugelyje vietovių išlikusį natūralų gamtovaizdį.

3.1.6 Žemės naudojimas

Žemės fondo pasiskirstymas pagal pagrindinę tikslinę žemės naudojimo paskirtį ir žemės naudojimo būdą rodo teritorijos įsavinimo žemės ūkiui laipsnį, ūkinės ar kitos veiklos kryptis. Lyginant su kitais Vilniaus apskrities rajonais bei šalies vidurkiu, Šalčininkų rajono teritorijoje tiek žemės ūkio paskirties žemės, tiek miškų ūkio paskirties žemė pasiskirsčiusi proporcingai. 

III.3.1.6-1 pav. Šalčininkų rajono savivaldybės žemės fondo sudėtis.
Apibendrinimas:

- Savivaldybės žemės naudojime per pastaruosius metus mažėjo žemės ūkio naudmenų plotas, didėjo miškų plotas.

- Šalčininkų rajono savivaldybėje melioruotos žemės plotas užėmė 29117,20 ha, t. y. 19,5( nuo bendro rajono ploto. Blogai veikiančios sausinimo sistemos sudarė 27847,10 ha – 7,1% nuo bendro melioruoto ploto.
- Pagal naudojimo būdą didžiausius plotus užima ūkiniai, antroje vietoje – apsauginiai, trečioje –ekosistemų apsaugos miškai.

- Per 2005-2007 metus žemės ūkio paskirties žemės sumažėjo 1,02 ha, miškų ūkio paskirties žemės padidėjo 0,65 ha. Kitos paskirties žemė 2006-2007 m. padidėjo 0,08 ha, o 2006-2007 m. sumažėjo 0,04 ha. Vandens ūkio paskirties, konservacinės paskirties bei kitos paskirties žemės plotai nepasikeitė.

- Valstybinės reikšmės miškai sudarė 51299,03 ha, t. y. 74,35% visų rajono teritorijoje esančių miškų. Privatūs miškai sudarė 15619,69 ha, t. y. 22,64%.

3.1.7. Žemės reforma ir žemės rinkos būklė 
Visos rajono savivaldybės teritorijos naudojimo intensyvumas apibūdinamas žmogaus pertvarkytų plotų (žemės ūkio naudmenų, kelių, užstatytų teritorijų) santykis su bendru plotu (be stambių vandens telkinių). Pagal šiuos rodiklius Šalčininkų rajono žemės naudojimo intensyvumas nėra didelis, tačiau žymiai didesnis už Švenčionių ir Vilniaus rajonų savivaldybių žemės naudojimo intensyvumą 

Žemės ūkio paskirties žemės naudojimo intensyvumą apibūdina:

· neįteisintos naudotis valstybinės žemės plotas. Kuo mažiau neįteisintos naudotis žemės, tuo žemė naudojama intensyviau;

· laisvos valstybinės žemės plotas. Kuo daugiau privatizuota valstybinės žemės, tuo žemė naudojama intensyviau;

· deklaruotų žemės ūkio naudmenų plotas, lyginant su statistiniu plotu. Deklaruotų plotų santykinis didėjimas rodo didesnį ūkių susiformavimo laipsnį ir žemės naudojimo aktyvumą;

· daug darbo sąnaudų reikalaujančių arba prekinei produkcijai skirtų žemės ūkio augalų ploto santykis su bendru žemės ūkio naudmenų plotu. Šiems augalams priskiriami vienamečiai pasėliai, sodai ir uogynai. Likusį plotą sudaro dviejų ir daugiau metų daugiametės žolės, pievos, ganyklos, pūdymai ir dirvonai;

· perspektyvių ūkių susiformavimo laipsnis. Kuo didesnį plotą užima ūkininkų ir žemės ūkio veikla užsiimančių juridinių asmenų ūkių žemė, kurioje auginama santykinai daugiau prekinei produkcijai skirtų žemės ūkio augalų, tuo žemė naudojama intensyviau.
Žemės ūkio paskirties žemės vertę įtakoja šie veiksniai:

- Žemės ūkio naudmenų našumo balas. Jis santykinai išreiškia žemės ūkio naudmenų produktyvumą ir įvertina dirvožemius, jų agrochemines savybes bei melioracijos įrenginių įtaką augalų derlingumui. Našesnėse žemėse gaunamas ne tik didesnis produkcijos kiekis, bet ir yra galimybė auginti didesnį pelną duodančias augalų rūšis. 
- Žemės ūkio naudmenų santykis bendrame žemės sklypo plote. Žemės sklypai, kuriuose yra mažai įsiterpusių ne žemės ūkio naudmenų, paprastai yra geresnės konfigūracijos, tinkamesni mechanizuotam žemės dirbimui. 
- Žemės sklypo nuotolis nuo miestų arba bendrojo naudojimo valstybinių kelių. Šis veiksnys nėra svarbus tik tais atvejais, kai žemę perka netoliese gyvenantis arba savo žemės valdas plečiantis ūkininkas.
- Galimybė panaudoti žemės sklypą ūkinei komercinei ar rekreacinei veiklai. Šis veiksnys ypač svarbus priemiestinėse teritorijose ir prie ežerų ar upių esančiuose žemės plotuose; 
- Žemės paklausa ir ūkininkaujančių asmenų tarpusavio konkurencija.
Apibendrinimas:

- bendras laisvos valstybinės žemės plotas sudaro 34326,26, t. y. 23,06% nuo bendro rajono savivaldybės ploto. Šioje žemėje žemės ūkio naudmenos užima 61,14% nuo bendro laisvos valstybinės žemės ploto, iš jo ariama žemė – 70,5 %, miškas – 29,62% laisvos valstybinės žemės ploto, vandens telkiniai – 0,05%, kitos žemės naudmenos – 9,19% nuo bendro laisvos valstybinės žemės ploto. 

- Valstybinės žemės ūkio paskirties žemei pirkti pateikta 412 fizinių asmenų prašymai – 6002 ha plotui.
- Vyrauja maži 3 – 10 ha ūkininkų ūkiai.
- Ūkininkų ūkių registre įregistruotų ūkių žemės ūkio naudmenos sudaro 81,32% nuo bendro ūkininkų ūkių naudojamo žemės ploto.
- Privačios žemės savivaldybėje per pastaruosius metus padidėjo 4,7%, Vilniaus apskrityje šis procentas sudarė 5,4%. 

- 2008 metų vasario 1 d. duomenimis įregistruoti 121 sertifikuotas ekologinis ūkis. 
3.1.8. Kaimo plėtros galimybių įvertinimas
Pagal Lietuvos agrarinės ekonomikos instituto 2000 metais atlikto svarbiausiųjų gamtinę, demografinę, socialinę situaciją įvertinantys rodiklių atranką, buvo apibendrinta atskirų regionų ekonominė padėtis ir jų plėtros kryptis.

Apskaičiavus rajonų gamtinių, demografinių ir socialinių rodiklių nuokrypius nuo šalies vidurkio, išvestas jų suminis indeksas. Tai rodiklis, kurio pagrindu rajonai, turintys bendrų požymių, suskirstyti į keturias grupes. Šalčininkų rajono savivaldybė pateko į III grupę. Šioje grupėje rajonų (11 rajonų: Alytaus, Anykščių, Kelmės, Kupiškio, Plungės, Rokiškio, Šalčininkų, Širvintų, Telšių, Ukmergės, Vilniaus) demografinė situacija atima respublikos vidurkiui. Gamtinės sąlygos tradicinio žemės ūkio plėtrai ne itin palankios. Šioje rajonų grupėje nenašios žemės ūkio naudmenos sudaro beveik trečdalį jų ploto (vidutiniškai šalyje 19,4 proc.).

 Apibendrinimas:

- Rajono savivaldybėje rentabiliausia vystyti alternatyvią žemės ūkiui veiklą, užsiimti ekologiniu ūkininkavimu, smulkiuoju žemės ūkio plėtojimu, miškininkyste ir medžio apdirbimo pramone, maitinimu bei kitomis su poilsiu susijusių paslaugu teikimu. 

- Žemės ūkio prioritetinės šakos rajone yra grikių, bulvių auginimas, avininkystė. Taip pat sąlygos tinkamos rugių, miežių, daržovių, vaisių bei uogų auginimui bei plėtoti galvijininkystę ir kiaulininkystę. Nepalankios sąlygos rajone yra auginti kviečius, rapsus, linus bei cukrinius runkelius.

- Šalčininkų rajono savivaldybės teritorijoje taikytini ūkininkavimo metodai, atitinkantys aplinkosaugos reikalavimus. Pagrindinis agroaplinkosauginės priemonės tikslas – sumažinti neigiamą žemės ūkio įtaką aplinkai, atkurti tradicinį kraštovaizdį, didinti biologinę įvairovę ir parengti priemones, kurios užtikrintų kaimo gyventojams ekonomines ir socialines sąlygas.

3.1.9. Išvados
-  Žemės ūkio naudmenos užima 44,7% nuo bendro rajono savivaldybės ploto. Žemės ūkio paskirties žemė sudaro 49,7% nuo bendro rajono ploto. Miškų ūkio paskirties žemės plotas sudaro 44,87%. Nuo 2005 iki 2007 metų žemės ūkio naudmenų plotas sumažėjo 1,02 %. Žemės ūkio naudmenų struktūroje ariamos žemės plotai padidėjo, likusių naudmenų plotai sumažėjo. Tai leidžia daryti išvadą, kad rajono savivaldybėje žemė pastoviai naudojama žemės ūkio veiklai.

-  Šalčininkų rajono savivaldybės teritorijoje miškingumas – 46,3%. Šis rodiklis 4,26% didesnis nei Vilniaus apskrities. Miško žemės plotas nuo 2005 iki 2007 metų didėjo nežymiai, t. y. 2005 m. – 2006 m. padidėjo 2,44%, o 2006 –2007 m. – išliko toks pats. 


- Nuo 2005 iki 2007 metų privačios miškų ūkio paskirties žemės plotai padidėjo 2,91%. Matoma privačių miškų didėjimo tendencija.

-  Rajono savivaldybės žemės ūkio naudmenų vidutinis našumo balas yra 33,5 balai, apskrities – 34,3 balai. Rajonas nėra perspektyvus vystyti intensyvų žemės ūkį lyginant su konkurencingais rajonais.

-  Bendras laisvos valstybinės žemės plotas 34326,26 ha, t. y. – 23,02% nuo rajono savivaldybės ploto. Žemės ūkio naudmenos sudaro 20986,40 ha, t. y. 61,14% nuo bendro laisvos valstybinės žemės ploto. Žemės nuosavybė jau atkurta 89,45 % savininkų. Likusiai nuosavybei atkurti reikia 57192 ha žemės. Valstybinės žemės ūkio paskirties žemei pirkti iki 2008 m. sausio 1 d. pateikta 412 fizinių asmenų prašymai – 6002 ha plotui. Tai leidžia daryti išvadą, kad rajono savivaldybėje esančio laisvos valstybinės žemės ploto neužteks patenkinti visų pateikusių asmenų prašymus. 

-  Pastaraisiais metais labai paspartėjo nuosavybės atkūrimas. 2007 metų sausio 1 d. Šalčininkų rajone privati žemė sudarė 35,3 % rajono teritorijos. Atkuriant nuosavybę Šalčininkų rajonas vienas iš labiausiai atsiliekančių Vilniaus apskrities rajonų atžvilgiu, pvz. Širvintų rajone privati žemė sudaro 56,6%, tačiau šiame rajone privačios žemės gražinimas nėra toks spartus ir per paskutinius 3 metus padidėjo tik 3 %. Daugiausia žemės privatizuota Butrimonių, Dainavos, Eišiškių, Kalesninkų seniūnijose, tačiau ir likusiose seniūnijose privačių sklypų išsidėstymas yra panašus. Žemė palei didesnes užstatytas teritorijas nėra privatizuota arba esami suformuoti sklypai neįregistruoti nekilnojamojo turto registre.

-  Ūkininkų ūkių registre įregistruotų ūkių rajone yra 800, kurie sudaro 8,09% nuo Vilniaus apskrities ūkių skaičiaus. Ukmergės rajono savivaldybėje, kur žemės našumas didžiausias Vilniaus apskrityje, ūkininkai taip pat kuriasi kur kas sparčiau. Šalčininkų rajono savivaldybėje užimamas naudojamas (deklaruotas) žemės ūkio naudmenų plotas sudaro 18,30% nuo apskrities ūkininkų ūkių naudojamų (deklaruotų) žemės ūkio naudmenų ploto ir yra vos ne didžiausias po Ukmergės rajono (27,59%).

-  Ūkių vidutinis plotas mažėja. Nuo 2005 iki 2007 metų, šis plotas sumažėjo 0,74 ha. Apskrityje vidutinis plotas sumažėjo15 %. Smulkių ūkių skaičius turi tendenciją didėti. Per laikotarpį nuo 2005 iki 2007 metų 3 – 10 ha dydžio ūkiai padidėjo 65 ūkiais. Šalyje pradėtas naujas žemės tvarkymo ir administravimo darbų etapas, susijęs su racionaliu žemėnaudų formavimu, žemės sklypų konsolidavimu. 
- Padidėjus sertifikuotų ūkių skaičiui, padidėjo ekologiškų produktų gamybos apimtys, kartu pasikeitė pasėlių struktūra. Ekologiškų produktų gamintojai galėtų daugiau auginti ekologiškų grūdų, ypač trūksta kviečių, rugių, miežių. Vis dar nepakankamai užauginama ekologiškų daržovių, bulvių, vaisių ir uogų. Ūkininkams yra didelės galimybės plėsti savo veiklą. Padidėjus gamybos apimtims ir ekologiškų produktų asortimentui, atsiras daugiau galimybių juos parduoti kitose ES valstybėse.

- Žemės ūkio žemės vieneto vertė svyruoja priklausomai nuo žemės ūkio naudmenų našumo, apgyvendinimo tankumo, ūkininkų skaičiaus ir yra nuo1001 – 5500 Lt/ha. 

-  Apleistų žemės plotų ekonominis naudingumas galėtų būti atgaivintas suradus šiai žemei alternatyvų panaudojimą. Viena iš tokių alternatyvų būtų miškininkystės sektoriaus plėtra ir sausinimo sistemų būklės gerinimas. Dar viena alternatyva tai ūkininkavimo plėtra. Ekstensyvus ūkininkavimas atitinka Europos Sąjungos nuostatas, kai už nedirbamą žemę gaunamos tiesioginės išmokos. 

3.2 URBANISTINĖ STRUKTŪRA

3.2.1 Gyvenamųjų vietovių sistema
1. Šalčininkų rajono savivaldybė – viena išskirtinių Lietuvos pasienio savivaldybių, kurios apie 60 % ribų sutampa su Europos Sąjungos ir Baltarusijos Respublikos siena.
2. Gyventojų tankis 1 kvadratiniame kilometre (25,4 gyventojai) – 2 kartus mažesnis nei Lietuvos vidurkis, tačiau didesnis nei Varėnos ir Trakų rajonuose.
3. Rajono urbanistinėje struktūroje vyrauja nedidelės gyvenvietės – tik 4 gyvenamųjų vietovių gyventojų skaičius viršija 1 tūkst. (Šalčininkų - 6,6 tūkst., Eišiškių - 3,6 tūkst., Baltosios Vokės - 1,1 tūkst. ir Jašiūnų - 1,9 tūkst.).
[image: image7.jpg]



III.3.2.1-1 pav. Šalčininkų rajono gyvenamųjų vietovių sklaida
4. Vilniaus įtaka rajonui yra pakankamai didelė - dalis visų seniūnijų gyventojų dirba Vilniuje arba Vilniaus rajone.
5. Dieveniškių „anklavas“ – unikalus Lietuvos teritorijos struktūrinis elementas, dalinai izoliuotas nuo patogių ryšių su kitais miestais, kurio ūkinė veikla apribota pasienio ir istorinio regioninio parko keliamų specifinių reikalavimų.
6. Savivaldybės teritorijos plotas – 149137,40 ha;

Savivaldybės gyvenamosios teritorijos plotas – 3175,95 ha;

Kelių užimamas plotas - 2786,94 ha;

Gyventojų tankis urbanizuotoje teritorijoje – 12 gyv. / 1 ha;
Gyventojų tankis gyvenamoje teritorijoje (60% nuo urbanizuotos terit.) - 20 gyv. / 1ha.
Apibendrinimas:

-  Kadangi, rajono struktūroje vyrauja nedidelės gyvenvietės ir tik 4 gyvenamųjų vietovių gyventojų skaičius viršija 1 tūkstantį, o taip pat yra pakankamai didelė išorinė Vilniaus įtaka, urbanizuotinų teritorijų plėtra negali būti dispersiška;
- Urbanizuotinų teritorijų plėtra gali būti arba nuosekli (vystant esamas gyvenvietes ir miestelius), arba aglomeruota (vystant tam tikrą racionalų teritorinį segmentą).

- Mažas gyventojų tankis urbanizuotoje teritorijoje, prielaida esamų teritorijų intensyvinimui. Sumažina naujų teritorijų poreikį.
- 
Savivaldybės teritorijos ribos yra optimalios ir nėra prielaidų joms revizuoti.
3.2.2 Gyventojai ir būstas

1. Gyventojų skaičius Šalčininkų rajone kasmet mažėja (apie 200 gyventojų per metus).
2. Gyventojų skaičiaus mažėjimo tendencijos atitinka bendrąsias Lietuvos gyventojų skaičiaus mažėjimo tendencijas, išskyrus Vilniaus rajono savivaldybės, gyventojų skaičiaus augimą.
3. Gyventojų skaičius paskutiniais metais sumažėja 30 žmonių mažiaus negu 10 metų vidurkis, todėl mažėjimo tendencija yra  teigiama (+30). Pagal tendenciją apie 2015 metus gyventojų skaičiaus mažėjimas sustotų ir 2025 metais vėl pasiektų esamą gyventojų skaičių.
III.3.2.2-1 lentelė ir grafikas. 

Šalčininkų rajono savivaldybės gyventojų skaičiaus pokytis pagal tendencijas.

	2004 - 2005 m.
	2005 -  2006 m.
	2006 -  2007 m.
	2007 -  2028 m.

	38428 (- 236)
	38124 (- 304)
	37852 (- 272)
	37900 (+ 90)

4. Gyventojų skaičius Šalčininkų rajono kaime mažėja sparčiau, nei mieste, nors kaimo gyventojų skaičius yra 2,3 karto didesnis nei miesto.
5. Rajone 79,5% gyventojų yra lenkų tautybės.
6. Vienam Šalčininkų rajono gyventojui vidutiniškai tenka 25,7 m2 naudingo gyvenamojo ploto (Lietuvos vidurkis - 24,1 m2).
7. 73% Šalčininkų rajono gyvenamojo fondo – kaime.

8.  „Antrojo būsto“ duomenų nėra.

Apibendrinimas:

- Dėl gyventojų skaičiaus mažėjimo tendencijų nežymus būsto ir naujai urbanizuojamų teritorijų poreikis gali atsirasti dėl gyventojų gyvenimo sąlygų gerinimo nuo 25,7 m2 naudingo gyvenamojo ploto vienam gyventojui iki 35 m2.

- pagal tendencijas galima daryti prielaidą, kad gyventojų 2007 metų skaičius mažėjimo pokytis +30 gyventojų per metus, per dešimtį metų gali sustabdyti mažėjimą ir iki  skaičiuojamo periodo pabaigos vėl pasiekti  dabartinį gyventojų skaičių, t.y. apie 37,9 tūkst.
- „Antro būsto“ atsiradimas dėl galimos dar didesnės Vilniaus priemiestinės zonos įtakos Šalčininkų rajonui gali paskatinti naujai urbanizuojamų teritorijų poreikį.
3.2.3 Statyba ir pramonė

1. Statybos tempai ir apimtys Šalčininkų rajone yra žymiai mažesni nei Trakų bei Vilniaus rajonuose, bet didesni nei Varėnos rajone. Įvertinant rajono strateginę padėtį Vilniaus atžvilgiu, tai rodo nepanaudotas galimybes investicijoms;
2. Šalčininkų rajone gyvenamosios paskirties pastatų statyba nėra nedominuojanti. Pakankamai didelės santykinės negyvenamųjų pastatų statybos apimtys sudaro prielaidą atsirasti naujoms darbo vietoms;
3. Pagal parduotą produkciją 1 gyventojui Šalčininkų rajonas gretimų savivaldybių tarpe užima paskutinę vietą, o palyginus su šio rodiklio Lietuvos vidurkiu, parduoda net 13 kartų mažiau produkcijos;
4. Svarbiausių rajone pagaminamų gaminių gamybos apimtys pastaraisiais metais išlieka stabilios, išskyrus majonezo ir acto gamybą, kuri nuo 2000-ųjų metų išaugo 1,7-4,1 karto;
5. Didžiausią potencialą pramonės ar kitokio verslo plėtrai turi Jašiūnų – Šalčininkų ruože esančios gyvenamosios vietovės (Jašiūnai, Zavišonys, Šalčininkėliai, Šalčininkai).
Apibendrinimas: 
Gyvenamosios paskirties pastatų statyba nėra nedominuojanti. Pakankamai didelės santykinės (apie 50%) negyvenamųjų pastatų statybos apimtys sudaro prielaidą atsirasti naujoms darbo vietoms ir teritorinei plėtrai.

3.2.4 Žemės ūkis

1. Šalčininkų rajono žemės fondo struktūroje žemės ūkio naudmenos sudaro 44,7%;
2. Žemės ūkis rajone – vienas svarbiausių ūkio sektorių, tačiau dominuoja nedideli ūkiai;
3. Šalčininkų rajonas – vienas lyderių Lietuvoje pagal ekologinės žemės ūkio gamybos ūkių skaičių;
4. Rajone nėra palankios sąlygos plėtoti tradicinę žemdirbystę, nes vyrauja skurdūs dirvožemiai.

Apibendrinimas: 
Ekologinė žemdirbystė – vienas sėkmingiausių ir potencialiausių žemės ūkio sektoriaus plėtros požymių.
3.2.5 Prekyba ir paslaugos

1. Mažmeninės prekybos įmonių tinklo sklaida rajone panaši kaip ir vidutiniškai Lietuvoje bei gretimuose rajonuose;
2. Maitinimo įmonių tinklas rajone išplėtotas nepakankamai;

3. Mažmeninės prekybos ir maitinimo įmonių apyvarta stipriai atsilieka nuo Lietuvos vidurkio ir gretimų savivaldybių įstaigų apyvartos.

Apibendrinimas: 
Atsiliekanti nuo Lietuvos vidurkio mažmeninės prekybos ir maitinimo įmonių apyvarta sudaro prielaidas urbanizacijos aktyvinimui.

3.3 EKONOMIKA IR VERSLAS
3.3.1 Užimtumas, ekonominė bazė
1. Šalčininkų raj. sav. gyventojų užimtumo lygis 1,2 karto atsilieka nuo šalies vidurkio;
2. Pagal statistinius duomenis užimtumo ir bedarbystės problema buvo būdinga visoms gyventojų amžiaus grupėms nuo 15 iki 59 metų;
3. Per pastaruosius 6 metus vidutinis metinis nedarbo lygis sumažėjo beveik 2,5 kartus, tačiau išliko aukštesnis 1,7 karto už šalies vidurkį. Tačiau, vertinant tendencijas, nedarbo mažėjimas yra spartesnis negu gretimose savivaldybėse, nors apklausų duomenys akcentuoja darbo susiradimo išskirtines problemas.
4. Savivaldybės ekonominės funkcijos indikatorius yra gamybinės sferos vystymas (maksimaliai išnaudojant teritorijų konversijos galimybes) ir paslaugų plėtojimas.
5. Geras ES finansinės paramos įsisavinimas žemės ūkyje sudaro prielaidas stiprių ūkių susikūrimui rajone, didina jų investicinį pajėgumą.
6. Mažos statybos darbų apimtys.
7. Silpnai išvystytas mažmeninės prekybos įmonių, restoranų ir maitinimo įstaigų tinklas (žymiai prastesni rodikliai negu vidutiniškai šalyje ar Vilniaus apskrityje), nedidelė apyvarta vienam gyventojui, mažas įmonių skaičius bei prekybos plotas.
Apibendrinimas: 
Spartesnis negu gretimose savivaldybėse nedarbo mažėjimas yra gamybinės sferos vystymo (maksimaliai išnaudojant teritorijų konversijos galimybes) ir paslaugų plėtojimo potencialas.

3.3.2 Pragyvenimo šaltiniai

1. Pragyvenimo šaltiniai rodo savivaldybės gyventojų silpną ekonominį savarankiškumą ir verslumą atsiliekantį nuo apskrities iki 1,4–2 kartų.
2. Gyventojų priklausomybė nuo pensijų, pašalpų, valstybės išlaikymo yra 1,2–1,6 karto didesnė negu vidutiniškai šalyje.
3. Vidutiniai mėnesiniai darbo užmokesčio augimo tempai buvo 1,2 kartus stipresni negu vidutiniškai apskrityje.
4. Potencialus darbo vietų skaičiaus didėjimas esant patraukliai ekonominei aplinkai leidžia prognozuoti naujai urbanizuojamų teritorijų didėjimą, gyventojų skaičiaus augimą ir pragyvenimo lygio kilimą.
Apibendrinimas: 
Darbo užmokesčio didėjimas esant patraukliai ekonominei aplinkai leidžia prognozuoti naujai urbanizuojamų teritorijų didėjimą, gyventojų skaičiaus augimą ir pragyvenimo lygio kilimą.

3.3.3 Investicijos

1. Šalčininkų rajonas įtrauktas į probleminių teritorijų sąrašą, todėl atsiranda realios galimybės pasinaudoti 2007-2013 metų ES Struktūrinių fondų bei kitų finansinių mechanizmų parama. 2007 sausio 31 d. LR Vyriausybė priėmė nutarimą dėl probleminių teritorijų pripažinimo. Vadovaujantis probleminių teritorijų išskyrimo kriterijais – nedarbingumo lygiu, dideliu pašalpų gavėjų skaičiumi, mažomis materialinėmis investicijomis vienam gyventojui, probleminėmis teritorijomis pripažintos 14 savivaldybių teritorijų, iš jų Vilniaus apskrityje – Švenčionių ir Šalčininkų savivaldybių teritorijos. Artimiausiu metu Vyriausybė numato parengti plėtros skatinimo ir ekonominio bei socialinio išsivystymo skirtumų mažinimo programą.

2. Šalčininkų rajono palaikomųjų materialinių investicijų visuomenės apsaugai, poilsiui ir kultūrai lygmuo yra 3,5 karto mažesnis už šalies vidurkį. Tai argumentas teigti, kad biudžeto formavimas neįvertina savivaldybės funkcionavimo specifikos dėl išskirtinės geografinės padėties, nors Šalčininkų kaip pasienio regionas neišnaudoja  šio geografinio aspekto pranašumo, skatinant eksporto-importo plėtrą.

3. Savivaldybės tiesioginės investicijos ne tik nenumato objektų, reikalingų savivaldybės, ir regiono darniai plėtrai įgyvendinti, bet ir nebegali įtakoti esamos urbanistinės sandaros regreso.

4. Tiesioginės užsienio investicijos vienam gyventojui 2006 metais net 650 kartų skyrėsi nuo šalies vidurkio. Galima daryti prielaidą, kad tiesioginės užsienio investicijos yra priklausomos nuo urbanistinio potencialo, tame tarpe ir nuo investicinio patrauklumo bei ekonominių prielaidų.

5. Tik palankios Vilniaus apskrities raidos bei Lietuvos ūkio augimo perspektyvos gali paspartinti Šalčininkų rajono ekonominę plėtrą (neskaitant ES Struktūrinių fondų ir kitų finansinių mechanizmų paramos, kuri sudarytų geresnes galimybes pritraukti didesnes investicijas).

Apibendrinimas: 
- Artimiausiu metu Vyriausybė numato parengti plėtros skatinimo ir ekonominio bei socialinio išsivystymo skirtumų mažinimo programą.
- Kaip pasienio regionas  savivaldybė neišnaudoja  šio geografinio aspekto pranašumo, skatinant eksporto-importo plėtrą.
- Palankios Vilniaus apskrities raidos bei Lietuvos ūkio augimo perspektyvos gali paspartinti rajono ekonominę plėtrą.
- Savivaldybės palaikomųjų investicijų dinamika rodo potencialą plėtrai šiandieniniais tempais ir leidžia modeliuoti materialinių investicijų prognozes iki 2025 metų pagal atskirus variantus: tendencinį, optimistinį ir pesimistinį.).

  III.3.3.3-1 pav.  Šalčininkų raj. sav. materialinės investicijos vienam gyventojui ir jų prognozė

- Prognozinis potencialių tiesioginių užsienio investicijų dydis gali būti modeliuojamas pagal atskirus scenarijus: tikėtiną (pagal Vilniaus raj. sav. tiesioginių užsienio investicijų dinamikos tendencijas) ir optimistinį (numatant galimybę pasiekti Vilniaus raj. sav. 2006 metų tiesioginių užsienio investicijų lygį).

  III.3.3.3-2 pav.  Šalčininkų raj. sav. tiesioginės užsienio investicijos vienam gyventojui ir jų prognozė

3.4 SOCIALINĖ INFRASTRUKTŪRA
3.4.1 Demografinė struktūra

1. Šalčininkų rajono sav. gyventojų amžiaus makrostruktūra statistiškai panaši į kitų Vilniaus apskrities rajonų savivaldybių  gyventojų amžiaus struktūrą;

2. Pažymėtinos trys pastarojo penkmečio tendencijos: nežymiai mažėja gyventojų iki 15 metų amžiaus struktūrinė dalis; išaugo darbingo amžiaus dalis; mažėja pensinio amžiaus dalis;

3. Šalčininkų rajono savivaldybėje santykinai žymiai daugiau darbingo amžiaus gyventojų (62%). Tai yra,  demografinė struktūra yra palanki aktyviai ekonominei veiklai.
Apibendrinimas: 
Demografinė struktūra yra palanki aktyviai ekonominei plėtrai.

3.4.2 Švietimas

1. Ikimokyklinio ugdymo įstaigų poreikis kol kas auga, vietų pasiūla išlieka stabili;

2. Didžioji dalis rajono vaikų įgyja pagrindinį ar vidurinį išsilavinimą;

3. Mokyklų tinklas retėja, todėl artumo (patogumo) požiūriu vertintinas patenkinamai;

4.  Mokinių skaičiaus mažėjimo tendencijos yra būdingos visai Lietuvai; 

Apibendrinimas: 
Ikimokyklinio ugdymo įstaigų poreikis auga ir vietų pasiūla išlieka stabili,  mokyklų tinklas retėja. 
3.4.3 Kultūra
1. Bibliotekų skaičius rajono savivaldybėje, kaip ir visoje Lietuvoje, mažėja;
2. Skaitytojų skaičius rajono savivaldybėje 25 % didesnis nei vidutinis šalies vidurkis;
3. Pakankamai išplėtotas kultūros įstaigų tinklas, aktyvus kultūrinis rajono gyvenimas, veikia nemažai meno kolektyvų;

4. Savivaldybėje veikia 5 muziejai, tačiau visi jie neregistruoti. 
Apibendrinimas: 
Pakankamai išplėtotas kultūros įstaigų tinklas, aktyvus kultūrinis rajono gyvenimas.
3.4.4. Sveikatos apsauga

1. Sveikatos apsaugos įstaigų tinklas rajone išlieka stabilus; 
2. Prasta sveikatos priežiūros įstaigų materialinė ir techninė bazė kokybiškų sveikatos apsaugos paslaugų teikimui;

3. Privačių asmens sveikatos priežiūros įstaigų tinklas kol kas yra nestabilus;
4. Pagal lovų skaičių, tenkančių 10000 gyventojų, Šalčininkų rajono savivaldybėje lovų skaičius ligoninėse yra 2,05 karto mažesnis už šalies vidurkį;

5. Šalčininkų rajono savivaldybė prastai aprūpinta gydytojais, trūksta kvalifikuotų sveikatos priežiūros specialistų;

6. Ligonių apsilankymų dažnis ir augimo dinamika apie 30% mažesnė negu vidutiniškai šalyje.
Apibendrinimas: 
Prasta sveikatos priežiūros įstaigų materialinė ir techninė bazė neužtikrina kokybiškų sveikatos apsaugos paslaugų.
3.4.5. Socialinė apsauga

1. Šalčininkų rajono socialinės paramos įstaigų tinklas yra gana gerai išplėtotas;

2. 1000-čiui darbingo amžiaus gyventojų tenkančio senatvės pensininkų skaičius Šalčininkų rajono savivaldybėje 2002-2006 metais mažėjo apie 17%, tačiau daugėjo invalidumo pensininkų apie 23%; 

3. Sumažėjo socialinės rizikos šeimų, tačiau jų skaičius vis dar lenkia vidutinį šalies vidurkį;

4. Mažėja socialinių pašalpų gavėjų skaičius;

5. Gana gerai išplėtotas socialinės paramos įstaigų tinklas;

6. Prastos būklės socialinių paslaugų įstaigų materialinė bazė;

Apibendrinimas: 
Gerai išplėtotas, bet prastos būklės materialinės bazės socialinės paramos įstaigų tinklas. 
3.4.6. Nusikalstamumas

1. Statistinis nusikalstamumo lygis (100 tūkst. gyventojų) Šalčininkų rajono savivaldybėje yra daugiau kaip 1,8 karto mažesnis negu vidutiniškai šalyje ir daugiau kaip 1,8 karto mažesnis negu Vilniaus rajono savivaldybėje;

2. Bendrame šalies nusikalstamumo augimo fone rajono savivaldybėje yra palankios nusikalstamumo mažėjimo tendencijos.

Apibendrinimas: 
Žemas nusikalstamumo lygis.
3.4.7. Turizmas
1. Rajonas pasižymi kultūros paveldo objektų gausa;

2. Nepakankamai išnaudojami gamtiniai bei kultūriniai ištekiai;

3. Nepakankama bendroji ir rekreacinė infrastruktūra, neišplėtotas turizmo marketingas bei per maža turizmo paslaugų pasiūla;

Apibendrinimas: 
Neišplėtotas turizmo marketingas bei per maža turizmo paslaugų pasiūla. Palanki erdvė turizmo paslaugų sferos kūrimui ir plėtojimui, naujų darbo vietų kūrimui.

3.5. KULTŪROS PAVELDAS
1. Visiems kultūros paveldo objektams, įrašytiems į Kultūros vertybių registrą, teisės aktais nustatyta tvarka, taikomi paveldosauginiai reikalavimai.

 2. Pagal nekilnojamojo kultūros paveldo vertingąsias savybes rajone dominuoja archeologinis, urbanistinis, architektūrinis ir etnokultūrinis pobūdžiai. Šių rūšių kultūros paveldo objektai ir turėtų būti labiausiai lankomi turistų. 
Nuostata: 
Visiems kultūros paveldo objektams, įrašytiems į Kultūros vertybių registrą, teisės aktais nustatyta tvarka, taikomi paveldosauginiai reikalavimai. Urbanistinėje plėtroje būtina atsižvelgti į teritorinius paveldosaugos aspektus.
3.6. SUSISIEKIMO SISTEMA

3.6.1. Kelių transportas

1. Esamas transporto eismo intensyvumas savivaldybės keliuose pagal lengvųjų automobilių ir krovininių automobilių srautus yra  mažiausias Vilniaus apskrityje ir jokių eismo laidumo problemų nekelia.

2. Esamas valstybinių kelių tankis (įskaitant nemažą dalį miškingos teritorijos) yra pakankamas ir panašus į kitas Vilniaus apskrities rajonų savivaldybėse. 

3. Žvyrkelių skaičius yra pakankamai didelis, tačiau, vertinant jų mažą apkrovimą, yra priimtinas. Šiuo metu vykdomi intensyvūs žvyrkelių asfaltavimo ir rekonstrukcijos darbai savivaldybės teritorijoje leidžia daryti išvadą, kad jokios problemos šiuo metu nėra.  

4. Tranzitinių transporto srautų eismas ir sumažėjęs eismo saugumas atskiruose savivaldybės miestuose ir miesteliuose yra problemiškas, todėl būtina numatyti aplinkkelius ar izoliuotus transporto koridorius. 

5. Gyventojų anketinės apklausos rezultatai rodo, kad esamas kelių tinklo išvystymo ir įrengimo lygis yra pakankamai geras. 
Apibendrinimas: 
- Esamas valstybinių kelių tankis yra pakankamas ir jokių eismo laidumo problemų nekelia.

- Tranzitinių transporto srautų eismas ir sumažėjęs eismo saugumas atskiruose savivaldybės miestuose ir miesteliuose yra problemiškas, todėl būtina numatyti aplinkkelius ar izoliuotus transporto koridorius.

3.6.2. Automobilizacijos ir avaringumo lygis

1. Esamas gyventojų automobilizacijos lygis yra vienas aukščiausių Vilniaus apskrityje. Tai suteikia gyventojams galimybę greitai ir patogiai susisiekti ir būti nepriklausomais nuo visuomeninio transporto. Kita vertus, aukštas automobilizacijos lygis didina bendrą transporto srautą gatvėse ir keliuose ir jo neigiamą poveikį aplinkai. 

2. Bendras įskaitinių kelių eismo įvykių ir sužeistųjų skaičius 1000 gyventojų yra mažiausias Vilniaus apskrityje. 

3. Žuvusiųjų skaičius keliuose šiuo metu yra didžiausias Vilniaus apskrityje. Tam gali įtakos turėti tranzitiniai srautai miesteliuose ir gyvenvietėse.
Apibendrinimas: 
- Esamas gyventojų automobilizacijos lygis yra vienas aukščiausių Vilniaus apskrityje.

- Žuvusiųjų skaičius keliuose šiuo metu yra didžiausias Vilniaus apskrityje.
3.6.3. Visuomeninis transportas

1. Apie ketvirtadalis gyventojų yra nepatenkinti visuomeninio transporto darbu. 

2. Didelis gyventojų besinaudojančių visuomeninio transporto paslaugomis skaičius ir didelis tiesioginių kelionių skaičius be persėdimų. 

3. Mažėja Šalčininkų autobuso parko pervežamų keleivių skaičius. Tačiau, Šalčininkų autobusų parko keleivių vežimo apyvarta turi teigiamas tendencijas ir yra viena iš nedaugelio su tokiais rodikliais, kas byloja apie ilgėjančią kelionės trukmė ir ilgį. 

Hipotezė: 
Dėl urbanistinės struktūros ypatumų yra neveiksminga esama visuomeninio transporto sistema.
3.6.4. Kelių pasienio punktų apkrovimas ir tranzitas
Šalčininkų tarptautinio kelių pasienio punkto krovininio transporto metinis apkrovimas rodo, kad šis punktas yra antras Vilniaus apskrityje po Medininkų. Teigiamos sunkiojo transporto augimo tendencijos reikalauja atitinkamo dėmesio izoliuojant miestelius nuo tranzitinių srautų.
Apibendrinimas: 
Teigiamos sunkiojo transporto srauto augimo tendencijos.
3.6.5. Geležinkelių transportas

1. Magistralinio geležinkelio linijos turėjimas suteikia patogias galimybes atlikti krovinių ir keleivių pervežus dar viena galinga transporto rūšimi, kuri yra bet kokio lygio ūkinės veiklos, logistikos ir urbanistinės plėtros garantas. Tai iš esmės gali būti savivaldybės transporto ir urbanistinės plėtros ašimi. 

2. Nepakankamai išnaudojamos geležinkelio teikiamos galimybės, nestabilūs krovinių pervežimai, keleivių skaičius mažėja. 
Apibendrinimas: 
Urbanistinės struktūros tobulinimui ir plėtrai neišnaudojamos geležinkelio galimybės.
3.7. INŽINERINĖ INFRASTRUKTŪRA
1. Požeminio vandens resursai pakankami. Iš požeminių šaltinių išgaunamo vandens kokybė yra gera bakteriologiniu atžvilgiu, bet lokaliai turi padidintą geležies kiekį. Nepakanka vandens gerinimo įrenginių. Gyventojų prisijungimas prie centralizuotų vandentiekio tinklų nepakankamas. Vandentiekio tinklų stovis patenkinamas. Tinklų išvystymas labai silpnas.

2. Nuotekų surinkimo tinklas patenkinamai išvystytas Šalčininkuose ir Baltojoje Vokėje. Mažai miestelių ir maža dalis kitų gvvenamųjų teritorijų turi centralizuotas nuotekynės sistemas. Esamų tinklų stovis patenkinamas. Dalis esamų valymo įrenginių moraliai pasenę. Didžioji dalis surenkamų nuotekų nėra išvaloma iki reikalaujamų normų.

3. Įdiegta konteinerinė atliekų surinkimo sistema. Atliekų rūšiavimas organizuojamas tik dalinai. Neišvystyta pavojingų atliekų surinkimo iš gyventojų sistema. Biodegraduojančios atliekos neatskiriamos nuo buitinių. Yra daug smulkių neįteisintų sąvartynų.

4. Centralizuoto šilumos tiekimo sistemos yra beveik visose stambiausiose gyvenvietėse. Pagrindinai naudojamas dujinis kuras. Šiluminiai nuostoliai patiriami tinkluose pakankamai dideli.

5. Elektros energijos poreikiai santykinai maži, bet turi didėjimo tendenciją. Elektros perdavimo tinklas išvystytas gerai. Dėl mažo gyventojų tankumo elektros paskirstymo tinklas ganėtinai retas. Didžioji dalis 0,4 kV linijų ir dalinai 10 kV linijos yra pasenę.

6. Gamtinėmis dujomis aprūpinama tik centrinė rajono dalis. Esamų paskirstymo tinklų stovis geras ir atitinka visus keliamus reikalavimus.

7. Ryšių tinklai yra išvystyti nepakankamai. Vyksta spartus procesas naujų informacinių technologijų diegime ryšių sistemoje.

Apibendrinimas: 
Nepakankamai (išskyrus elektros energijos tiekimą) išvystyta rajono inžinerinė infrastruktūra stabdo urbanizacijos ir gyvenimo kokybės gerinimo procesus.
IV. RAJONO PLĖTRĄ IR BP KONCEPCIJĄ ĮTAKOJANČIOS ESAMOS BŪKLĖS ANALIZĖS PRIELAIDOS 
Esamos dabartinės savivaldybės teritorijos ribos yra optimalios ir koncepcijoje nėra numatyta jas keisti ar revizuoti.
Koncepcija parengta esamos būklės analizės pagrindu, įvertinant dabartinę savivaldybės urbanistinę (gamtinis karkasas ir žemės naudojimas) struktūrą (žiūr. IV-1 pav.).

IV-1 pav. Šalčininkų raj. sav. žemės naudojimas.
Remiantis esamos būklės analize ir Šalčininkų savivaldybės vystymo strateginių dokumentų nuostatomis savivaldybės teritorijos vystymo erdvinės raidos koncepcijos pagrindus lemia gyventojų skaičiaus ir būsto prognozė, urbanizuojamų ir neurbanizuojamų teritorijų sistema.
1. GYVENTOJŲ SKAIČIAUS PROGNOZĖ
Mažėjantis savivaldybės gyventojų skaičius dėl neigiamo ir mažėjančio natūralaus prieaugio. Jeigu išsilaikytų susiklosčiusios  tendencijos, galima daryti prielaidą, kad gyventojų 2007 metų skaičius mažėjimo pokytis (+30 gyventojų per metus) per dešimtį metų gali sustabdyti mažėjimą ir iki  skaičiuojamo periodo pabaigos vėl pasiekti  dabartinį gyventojų skaičių, t.y. apie 37,9 tūkst.
Optimistinis variantas galimas tuo atveju, jeigu natūralus gyventojų prieaugis būtų teigiamas. Tokia tikimybė mažai tikėtina dėl dabartinės gyventojų amžiaus struktūros. Kita prielaida – teigiamas migracijos saldo. tuo atveju, jeigu: 

- Vyriausybė parengs ir vykdys plėtros skatinimo ir ekonominio bei socialinio išsivystymo skirtumų mažinimo programą.

- Kaip pasienio regionas  savivaldybė išnaudos geografinius pranašumus pasinaudojant eksporto-importo plėtra.

- Palankios Vilniaus apskrities raidos bei Lietuvos ūkio augimo perspektyvos paspartins rajono ekonominę plėtrą.
Optimistinė prognozė:
VI.1-1 lentelė. Vidinės ir tarptautinės migracijos saldo.
	 
	2004
	2005
	2006

	Šalčininkų rajono savivaldybė
	-19
	-33
	25


Kadangi, rajono vidinės ir tarptautinės migracijos saldo tendencingai gerėjo: +60 per metus, galima daryti prielaidą, kad optimistinis prognozuojamas migracijos saldo gali pasiekti  +130 per metus. Tokiu būdu galima prognozuoti optimistinį gyventojų skaičiaus didėjimą: (130 - 30), t.y. po 100 gyventojų per metus.
IV.1-2 lentelė. Šalčininkų rajono savivaldybės gyventojų skaičiaus pokyčio prognozės 

	
	Esamas
	1 variantas.

Pagal tendencijas
	2 variantas.

Optimistinė prognozė

	
	2007 m.
	2018  m.
	2028 m.
	2018  m.
	2028 m.

	Savivaldybės gyventojų skaičius
	37 852
	37 600
	37 900
	38 500
	39 800

	- Miesto gyventojų skaičius
	11 254
	12 500
	15 000
	13 700
	15 200

	- Kaimo gyventojų skaičius
	26 598
	25 100
	22 900
	24 800
	24 600


Gyventojų užimtumo lygis gali didėti dėl potencialių tiesioginių užsienio investicijų dinamikos prognozuojant, kad jis pasieks 2006 metų Vilniaus rajono tiesioginių užsienio investicijų lygį, t.y  2000 Lt. 1 gyventojui per metus; sezoniškai ar laikinai neapibrėžtą laikotarpį gyvenančių gyventojų, turinčių nuosavą būstą skaičiaus augimas (antrasis būstas). 
„Antrojo būsto“ atsiradimas dėl galimos dar didesnės Vilniaus miesto įtakos BP koncepcijos lygmenyje skaičiuojamasis tokių gyventojų antrojo būsto kiekis papildomai prognozuojamas iki (+5%) prie visų būstų plėtros.

2. GYVENAMŲJŲ TERITORIJŲ SISTEMA 
Analizuojant susiklosčiusią rajono centrų sistemą,  matyti, kad centrai ir gyvenamosios vietovės smulkios ir iš esmės atitinka daugiau smulkaus žemės ūkio aptarnavimo negu pramonės ar verslo aptarnavimą.
[image: image29.jpg]DAUGILIS

DAUGPILIS

KARALIAUGIUS
(KALININGAADAS)

KARALIAGIUS
(KALININGRADAS)

@ | koridorius
& A koridorius

@ [XB koridorius
& XD koridorius



[image: image12.jpg]



IV.2-1 pav.  Šalčininkų rajono aglomeruotos teritorijos ir centrai.

Pagal gyvenamųjų teritorijų sistemą (žiūr. III.3.2.1-1 pav. „Šalčininkų rajono gyvenamųjų vietovių sklaida“) rajono teritoriją sudaro keletas intensyviau urbanizuotų darinių, kuriuose aglomeruojasi didesniosios rajono gyvenvietės (virš 300 gyventojų) su savo įtakos zonomis:
1. Aglomeruotas Jašiūnų– Šalčininkų ruožas (Jašiūnai, Zavišonys, Šalčininkėliai, Šalčininkai);
2. Pietvakarinio pakraščio aglomeruota teritorija  su stambiausia Eišiškių gyvenviete (Kalesninkai, Dainava, Pabarė ir kt.);

3. Trys atskiri struktūriniai vienetai: Dieveniškės, Turgeliai ir Baltoji Vokė ir Rūdninkai.
Į perspektyvią gyvenamųjų vietovių sistemą gali pretenduoti ir aglomeruotos teritorijos, ir atskiros gyvenvietės, turinčios elementarų institucinio aprūpinimo lygį ir išlaikančios stabilų ar augantį gyventojų skaičių, bei turinčios teritorines ekonominio potencialo prielaidas.
3. EKONOMINĖ BAZĖ 
Nėra prielaidų intensyviam ir išvystytam tradiciniam žemės ūkiui, galimybių žemės ūkio gamybą orientuoti pramoniniu aspektu.
Palyginti maža darbo vietų įvairovė mažina savivaldybės veiklos ir ūkio gyvybingumą, negarantuoja tolygaus vystymo konkurencinėje šalies ir tarptautinėje erdvėje.

Plėtros sąlygos ir perspektyvos nepalankios dėl smulkių gyvenviečių tinklo ir gyventojų skaičiaus mažėjimo tendencijų.
Esamos būklės analizės išvados leidžia daryti optimistines prielaidas rajono ekonominės erdvės patrauklumui stiprinti ir prognozuoti logiškus teritorinės plėtros rezervus:
· Spartesnis negu gretimose savivaldybėse nedarbo mažėjimas yra gamybinės sferos vystymo (maksimaliai išnaudojant teritorijų konversijos galimybes) ir paslaugų plėtojimo potencialas;
· Darbo užmokesčio didėjimas esant patraukliai ekonominei aplinkai leidžia prognozuoti naujai urbanizuojamų teritorijų plėtrą, gyventojų skaičiaus augimą ir pragyvenimo lygio kilimą;
· Palankios Vilniaus apskrities raidos bei Lietuvos ūkio augimo perspektyvos gali paspartinti rajono ekonominę plėtrą;
· Prognozinis potencialių tiesioginių užsienio investicijų dydis gali pasiekti iki 2000 Lt. 1 gyventojui;
· Savivaldybės palaikomųjų investicijų dinamika leidžia modeliuoti materialinių investicijų prognozes iki 2028 metų pagal optimistinį variantą iki 6000 Lt. 1 gyventojui;
· Demografinė gyventojų struktūra yra palanki aktyviai ekonominei plėtrai;
· Žemas nusikalstamumo lygis ir jo mažėjimo tendencija savivaldybėje demonstruoja palankią socialinę aplinką ekonominei plėtrai;
· Neišplėtotas turizmo marketingas ir per maža turizmo paslaugų pasiūla sudaro palankią erdvę turizmo paslaugų sferos kūrimui ir plėtojimui, naujų darbo vietų kūrimui;
· Geras esamas valstybinių kelių tankis ir būklė, teigiamos sunkiojo transporto srauto ir tranzito augimo tendencijos;
· Urbanistinės struktūros tobulinimui ir plėtrai neišnaudotos geležinkelio galimybės.
4. BŪSTAS, GYVENAMOSIOS IR KITOS URBANIZUOJAMOS TERITORIJOS 

Vienam Šalčininkų rajono gyventojui vidutiniškai tenka 25,7 m2 naudingo gyvenamojo ploto (Lietuvos vidurkis - 24,1 m2).

Pagal tendencijas esamas kasmetinis gyvenamojo fondo padidėjimas yra vidutiniškai po 3,5 tūkst. m2 naudingojo ploto. Įvertinant gyvenimo sąlygų gerėjimą ir progresyvų gyvenamojo fondo augimą, prognozuojamas gyvenamasis fondas vienam gyventojui:

- 2018 metams - 29,0 m2 naudingo gyvenamojo ploto.

- 2028 metams – 35,0 m2 naudingo gyvenamojo ploto.

Būsto kiekybinės ir kokybinės plėtros, būsto tipo pasirinkimas bus susijęs su gyventojų mokumo, būsto kreditavimo privalumų kaita; gyventojų bendro skaičiaus ir jo persiskirstymo tarp miesto ir kaimo vietovių, antrojo būsto patrauklumu.
Jeigu išliks dabartiniai gyventojų skaičiaus kitimo ir būsto plėtros tempai, gyventojų persiskirstymas iš miesto į kaimą, prognozuojama kad 2018 ir 2028 m. gyvenamasis fondas Šalčininkų rajono savivaldybėje bus:
A variantas (prognozė pagal tendencijas):
IV.4-1 lentelė. 
Pagal tendencijas prognozuojamas Šalčininkų raj. gyvenamasis fondas, tūkst. m2 naudingojo ploto.
	
	2006 m.
	2018 m.
	Pokytis lyginant su 2006
	2028 m.
	Pokytis lyginant su 2006

	Gyvenamasis fondas mieste
	263,0
	362,5
	99,5
	525,0
	262,0

	Gyvenamasis fondas kaime
	711,1
	727,9
	16,8
	801,5
	90,4

	Gyvenamasis fondas viso
	974,1
	1090,4
	116,3
	1326,5
	352,4


Optimistinio gyventojų skaičiaus augimo atveju prognozuojama tokia būsto plėtra (įskaitant  papildomą gyventojų antrojo būsto kiekis iki 5% prie visų būstų plėtros) 2018 ir 2028 m.:
B variantas (optimistinė prognozė):

IV.4-2 lentelė. 
Prognozuojamas optimistinis Šalčininkų raj. gyvenamasis fondas, tūkst. m2 naudingojo ploto.
	
	2006 m.
	2018 m.
	Pokytis lyginant su 2006
	2028 m.
	Pokytis lyginant su 2006

	Gyvenamasis fondas mieste
	263,0
	397,3
	134,3
	532,0
	269,0

	Gyvenamasis fondas kaime
	711,1
	719,2
	8,1
	861,0
	149,9

	Gyvenamasis fondas viso
	974,1
	1116,5
	142,4
	1386,0
	421,9


	Įvertinant planavimo dokumentų rengimo praktiką, gyvenamųjų teritorijų poreikis turi būti skaičiuojamas pagal optimistinį gyventojų skaičiaus didėjimo variantą.



Skaičiuojamas naujai urbanizuojamų teritorijų poreikis:
Esamas savivaldybės užstatytos (urbanizuotos) teritorijos plotas – 3175,95 ha;

Esamas gyventojų tankis urbanizuotoje teritorijoje – 12 gyv. / 1 ha arba 






       308 m2 naud. gyv. ploto / 1 ha
Skaičiuojamas gyventojų tankis urbanizuotoje teritorijoje  2018 metams:






       12 gyv. / 1 ha; arba





       348 m2 naud. gyv. ploto / 1 ha

Skaičiuojamas gyventojų tankis urbanizuotoje teritorijoje  2028 metams:






       12 gyv. / 1 ha; arba






       420 m2 naud. gyv. ploto / 1 ha

IV.4-3 lentelė. Teritorijų poreikis ir struktūra gyvenamojo fondo pokyčiui

	
	Teritorijų poreikis 2018 metams ha
	Teritorijų poreikis 2028 metams ha

	Sklypų teritorijų plotas
	350,0
	850,0


	Komunikaciniai koridoriai
	40,0
	100,0

	Viešos erdvės
	20,0
	50,0

	Viso:
	410,0
	1000,0


Perspektyvinė urbanizuojamų teritorijų struktūra pagal esamą būklę, išduodamų statybos leidimų tendenciją ir prognozuojamą ūkinės veiklos ir ekonomikos suaktyvėjimą yra 50% gyvenamai  ir 50% negyvenamai  statybai.
Reiškia, naujai planuojamų, rekonstruojamų ir konvertuojamų gyvenamųjų teritorijų skaičiuojamas gyventojų tankis yra 24 gyv. / 1 ha.
V. RIZIKOS (GRĖSMĖS) RAJONO RAIDAI IR PLĖTROS VALDYMO BŪTINYBĖ

Įvardinant pagrindinius rizikos faktorius, prognozuojamas gyventojų skaičius ir gyventojų kaitos scenarijai yra analogiški ir tinkantys visiems galimiems koncepcijos teritoriniams variantams.
	Vyriausybė neparengs ir nepradės vykdyti numatytos plėtros skatinimo ir ekonominio bei socialinio išsivystymo skirtumų mažinimo programos.

	Darbo jėgos trūkumas – kas aptarnaus rajoną (jeigu Vilniuje didės darbo vietų, Šalčininkų rajono darbo jėga ir toliau nutekės į Vilniaus regioną).

	Infrastruktūros poreikio dydis didėjant statyboms prie atitinkamai prognozuojamo gyventojų skaičiaus / Investicijų rizika.

	Verslo turizmo rizika (konferencijos, seminarai, kt.).

	Artimosios gyvenamosios aplinkos, viešųjų erdvių kokybė.

	Darbo vietų trūkumas.

	Investicijų poreikis, reikalingas socialinei infrastruktūrai apsirūpinti, priklausantis nuo perspektyvinio gyventojų skaičiaus ir jo struktūros.

	Stichiška urbanistinė plėtra neurbanizuotose teritorijose gali turėti neigiamą poveikį saugomoms teritorijoms ir gamtos paveldo objektams, bei NATURA 2000 teritorijoms.

	 Nebus parengti teritorijų planavimo dokumentai, reikalingi planingai teritorinei plėtrai ir investicijų pritraukimui.

	Nesusidarys palankios Vilniaus apskrities raidos bei Lietuvos ūkio augimo perspektyvos, kurios gali paspartinti rajono ekonominę plėtrą.

	Tiesioginių užsienio investicijų dydis gali susiklostyti pagal katastrofiškai nepalankias esamas investicijų dinamikos tendencijas.

	Savivaldybės palaikomosios investicijos vystysis pagal pesimistinį scenarijų.

	Nebus plėtojamas turizmo marketingas ir turizmo paslaugų pasiūla, kas sudaro palankią erdvę turizmo paslaugų sferos kūrimui ir plėtojimui, naujų darbo vietų kūrimui.

	Savivaldybė neišnaudos pasienio regionas geografinio aspekto pranašumo skatinant eksporto-importo plėtrą.

	Urbanistinės struktūros tobulinimui ir plėtrai nebus panaudojamos geležinkelio galimybės.



Plėtros valdymo būtinybė yra besąlygiška ir aktuali visiems teritorinio planavimo procesams, nes:

· Susiklėsčiusių šorinių veiksnių (teisinės aplinkos nestabilumas, nesibaigianti žemės reforma, nepagrįsti „teisėti lūkesčiai“), lemiančių gyvenimo kokybės skirtumus pripažinimas nenugalima jėga reikštų esamų neigiamų procesų toleravimą ir tuo pačiu socialiniu, ekonominiu bei aplinkosauginiu požiūriu neefektyvią (labai brangią) teritorinę rajono plėtrą, prieštarautų prioritetiniam bendrojo plano tikslui – gerinti gyvenimo kokybę ir siekti vidinio ir tarptautinio konkurencingumo;
· Darniosios plėtros principais siekiant pagerinti gyvenimo kokybę reikalingos sisteminės, koncentruotos pastangos formuoti tiek išbaigtą kompaktišką urbanistinį kompleksą tiek tolygią policentrinę, funkciškai ir socialiai integruotą rajono struktūrą.

VI. ŠALČININKŲ RAJONO ERDVINĖS RAIDOS KONCEPCIJA 2028 METAMS. 
Rajono savivaldybės BP koncepcijos esamos dabartinės savivaldybės teritorijos ribos yra nekeičiamos ir nerevizuojamos. Koncepcijos brėžiniuose nurodytos esamos  miestų ribos. Tačiau, numatoma miestų ir miestelių urbanizacija gali tapti pagrindu keisti jų ribas, esant būtinybei įstatymais nustatyta tvarka.
Koncepcijos brėžiniuose nustatytos ir parodyta erdvinė struktūra ir funkcinių prioritetų kryptys su apibendrintomis prioritetinėmis urbanizuojamomis teritorijomis, neturinčiomis sklypų ribų ir tikslinės žemės naudojimo paskirties ir naudojimo būdų požymių. Savivaldybės teritorijos tvarkymo reglamentavimo ypatumai yra išspręsti įvertinant saugomų teritorijų kontaktą su urbanizuojamomis teritorijomis ir galimą jų poveikį saugomoms teritorijoms.
Brėžiniuose naudojamas 1:50000 savivaldybės teritorijos mastelis, kuris, bandant nustatyti ribų atitikmenis, negali būti transformuojamas į kitą tikslesnį mastelį.
Teritorijų naudojimo režimai konkretizuojami, detalizuojami ir reglamentuojami sprendinių konkretizavimo etape. Brėžiniuose savivaldybės teritorijos bendrojo plano kompetencijos tikslumu mastelyje 1:50000, kur bus identifikuojamos apibendrintos urbanizuojamos ir neurbanizuojamos teritorijos su žęmės naudojimo ir apsaugos reglamentais, bet neturinčios sklypų ribų ir tikslinės žemės naudojimo paskirties ir naudojimo būdo požymių ir ne mažesnės kaip 25 ha dydžio.
Konceptualiai į perspektyvią rajono gyvenamųjų vietovių sistemą pretenduoja ir aglomeruotos teritorijos, ir atskiros gyvenvietės, turinčios elementarų institucinio aprūpinimo lygį ir išlaikančios stabilų ar augantį gyventojų skaičių, turinčios ekonominio potencialo teritorines prielaidas, bei nekonfliktuojančios su  teritorijos gamtiniu karkasu.
Bendruoju atveju BP koncepcijos rengimo stadijoje pagal 2007.03.22. patvirtintas „Savivaldybės teritorijos bendrojo plano rengimo taisykles“ turi būti  rengiama „Teritorijos vystymo erdvinės struktūros ir funkcinių prioritetų brėžiniai (M 1:50000)“ ir „Teritorijos tvarkymo reglamentavimo ypatumų brėžiniai (M 1:50000)“ kiekvienam alternatyviam koncepcijos variantui.

Kadangi, Šalčininkų rajono savivaldybės teritorijoje pagal problematiškumo bei urbanizacijos mastus ir siekiant, kad koncepcijos alternatyvos būtų aiškiau grafiškai suvokiamos galima šie brėžiniai yra apjungti į du alternatyvius koncepcijos (tolygios ir koncentruotos plėtros) variantus, kurių kiekviename pateikiama teritorijos vystymo erdvinė struktūra, funkciniai prioritetai ir teritorijos tvarkymo reglamentavimo ypatumai.
1. ŠALČININKŲ RAJONO SAVIVALDYBĖS TERITORIJOS VYSTYMO ALTERNATYVOS
Įvertinant Šalčininkų raj. sav. reikšmę Lietuvos teritorijos erdvinėje struktūroje, gamtines ir antropogenines rizikas, esamos būklės problemas, esminius žemės panaudojimo pokyčius, susijusius su žemės grąžinimu ir jos naudojimo neapibrėžtumu rajono savivaldybės plėtros koncepcija bendrojo plano kompetencijos ribose siekia:

· Išlaikyti gamtinius resursus, kaip vieną iš pagrindinių ekonominės ir socialinės plėtros bazės komponenčių;

· Sudaryti sąlygas valdyti plėtros procesą, remiantis darnios plėtros principais,

· Suderinti vidinius plėtros interesus su Vilniaus regiono integraciniais procesais;

· Išlaikyti ir didinti konkurencinį pajėgumą vidaus bei kaimyninių šalių rinkoje;

· Skatinti gyventojų skaičiaus ir darbo vietų augimo prielaidas išvengiant galimo chaotiško naujų teritorijų įsisavinimo, darbo vietų ir gyventojų skaičiaus disproporcijų neigiamų pasekmių, užtikrinti aplinkos kokybę.

Šiems tikslams įgyvendinti savivaldybės teritorijoje išskiriamos trys makrostruktūrinės dalys - zonos. Kiekvienai iš šių zonų yra siūloma specifinių plėtros priemonių, padedančių formuoti integruotas struktūras, mažinti teritorines disproporcijas, spręsti transporto ir taršos emisijos problemas rinkinys (VI.1-1 lentelė).
1. esamos urbanizuotos teritorijos: bendrąja prasme – aglomeruotos teritorijos, turinčios elementarų institucinio aprūpinimo lygį ir išlaikančios stabilų ar augantį gyventojų skaičių:

· tvarkomos ir formuojamos saugant vertinguosius urbanistinės struktūros elementus, atsižvelgiant į esamą urbanizacijos poveikį aplinkai; skatinamas polifunkciškumas; siekiama aukštos architektūrinės erdvių ir užstatymo kokybės;
· modernizuojamos esamos ir konvertuojamos taršios ar funkciškai nepriimtinos teritorijos, kuriose skatinamas polifunciškumas, socialinės infrastruktūros ir darbo vietų plėtra.
2. naujos plėtros teritorijos: darniosios plėtros principais pagal kompleksinius plėtrą jose reglamentuojančius teritorijų planavimo dokumentus vystomos teritorijos, kurioms teikiamas plėtros prioritetas, su šių teritorijų plėtrai reikalingomis rezervuojamomis teritorijomis: komunikaciniais koridoriais gatvėms, keliams ir inžineriniams tinklams, viešosioms erdvėms.
3. neurbanizuojamos teritorijos: gamtinio karkaso elementai, agrarinės teritorijos, saugomos teritorijos ir kompleksai, parkai, miškai, želdynai, pievos, vandenys ir teritorijos, kuriose dominuoja želdiniai, pritaikyti viešam naudojimui (turizmas, pramogos, ramus poilsis ir t.t.).

VI.1-1 lentelė. Plėtros priemonių taikymas miesto zonoms
	1. Integruotos urbanistinių kompleksų formavimo priemonės

	1.Esamos urbanizuotos teritorijos (kuriose įvertinus poveikį aplinkai galimas urbanizacijos kokybės palaikymas ir gerinimas)
	2.Naujos plėtros teritorijos 

(pagal plėtros tikimybę ir mažiausią poveikį aplinkai turinčios pagrįstą urbanistinį potencialą ir galimos urbanizuoti teritorijos)
	3.Neurbanizuojamos teritorijos
(saugomos teritorijos, agrarinės teritorijos, miškai, želdynai, atviros erdvės ir fragmentinė urbanizacija)

	· Nekilnojamojo kultūros paveldo apsauga;

· Naujos plėtros teritorijos;

· Esamos fizinės aplinkos saugojimas, pritaikymas kintantiems poreikiams, galimybėms (modernizavimas);

· Taršos slopinimas;
· Funkcinės integracijos stiprinimas;
· Funkcinis ir fizinis neefektyviai naudojamų teritorijų pertvarkymas (konversija);

	· Gyvenamosios aplinkos, viešųjų erdvių kūrimas;

· Plėtros naujos teritorijos;

· Funkcinė integracija;

· Polifunkciškumą skatinantis funkcinis ir fizinis naudojimas.

· Viešojo transporto plėtra;

· Turizmo palaikymas;

· Socialinės infrastruktūros plėtra (darželiai, mokyklos);

· Smulkaus verslo palaikymas.

· Naujų darbo vietų sukūrimas ir sklaida;

· Urbanistinių kompleksų polifunkcinių centrų plėtra.
	· Teritorijų struktūrizavimas;

· Viešojo transporto plėtra;

· Poilsiavimo plėtros strategijos suderinamumas;

· Gamtinio karkaso elementų – migracijos koridorių saugojimas.
· Saugomų teritorijų apsauga nuo galimo žalingo urbanistinio poveikio.
· Vietinių poilsio strategijų kūrimas ir lokalizacija;

· Specializuotų centrų plėtra;
· Ekonomiškas agrarinių teritorijų panaudojimas.

· Darbo vietų plėtra.

	2. Disproporcijų tarp urbanistinių kompleksų mažinimo priemonės

	· Darbo vietų skaičiaus ir įvairovės didinimas.
	· Gyventojų ir darbo vietų santykio optimizavimas palaikant ir didinant gyvenamojo fondo lyginamąjį svorį.
	· Darbo vietų plėtra.


	3. Transporto optimizavimo priemonės

	· 1 ir 2 priemonių kompleksai palankūs srautų koncentracijos optimizavimui.

	· Sankryžų rekonstrukcijos;

· Eismo valdymo sistemos kūrimas.
· Kelių tinklo tankio didinimas.

· Esamų ir naujų gatvių, sankryžų ir kelių rekonstrukcijos.

· Esamo magistralinio geležinkelio linijos modernizavimas.
	· Kelių tinklo kūrimas.

· Esamo magistralinio geležinkelio linijos modernizavimas.
· Ramaus eismo zonų kūrimas.

	· Struktūrinių kelių tiesimas;

· Ramaus eismo zonos;

· Kitų transporto rūšių (pramoginių) trasų įrengimas ir struktūrizavimas.

	4. Viešojo keleivių transporto (VT) plėtros priemonės

	· 1, 2, 3 tikslų priemonės palankios viešojo transporto plėtrai.

	· VT keliai arba atkarpos.
	· Maršrutinio tinklo plėtra, persėdimų minimizavimas.

	5.Taršos emisijos mažinimo priemonės

	· Visa 1, 2, 3 ir 4 tikslų įgyvendinimo priemonių sisteminė visuma yra pagrindinis būdas minimizuoti mobilių taršos šaltinių poveikį, transporto priemonių ir pėsčiųjų konfliktą.


Remiantis tais pačiais rajono savivaldybės urbanistinės struktūros modelio formavimo principais ir urbanistinės raidos prielaidomis pateikiami du galimi plėtros variantai - dvi savivaldybės vystymo alternatyvos: 

- BP koncepcijos 1 variantas (tolygios plėtros) – kai palaipsniui ir tolygiai vystomi visi esami aglomeruoti centrai ir pocentriai;

- BP koncepcijos 2 variantas (koncentruotos plėtros) – kai koncentruotai vystomas potencialiausias aglomeruotas Jašiūnų–Šalčininkų ruožas (Jašiūnai-Zavišonys-Šalčininkėliai-Šalčininkai).
Esminis koncepcijos variantų skirtumas akcentuojamas ekonominio situacijos realumo, kokybinių aplinkos rodiklių, funkcinio teritorijų panaudojimo, racionalumo ir konkurencingumo gerinimo aspektais.
Abiem variantais yra vykdomi koncepcijos iki 2028 metų pagrindiniai uždaviniai:

· Numatyti teritorijos tvarkymo, naudojimo ir apsaugos prioritetus;

· 
Numatyti susiklosčiusios rajono teritorijos erdvinės struktūros tobulinimo ir  urbanistinės sistemos vystymo kryptis;

· 
Numatyti miškų ir želdynų sistemų plėtrą;

· 
Įvertinti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą;

· 
Atlikti teritorijos funkcinį zonavimą.

1.1.    BP KONCEPCIJOS 1 VARIANTAS - (TOLYGIOS PLĖTROS)
Urbanistinė plėtra paremta dabartine susiklosčiusia urbanistine savivaldybės struktūra ir išlaiko esamą paslaugų, švietimo, kultūros, sveikatos ir socialinės apsaugos, globos ir rūpybos įstaigų tinklą, gerinant šio tinklo paslaugų ir gyvenamosios aplinkos bei viešų erdvių kokybę, skatina žemės ir miškų ūkio modernizavimą bei pramonės ir paslaugų sferos plėtrą iš esmės tose pačiose žemėnaudos ir žemėvaldos rėmuose.

Naujų, neurbanizuotų teritorijų poreikis gyvenamojo fondo pokyčiui yra:
	Teritorijų poreikis 2018 metams ha
	Teritorijų poreikis 2028 metams ha

	410,0
	1000,0


	Esamos užstatytos (urbanizuotos), modernizuojamos ir konvertuojamos teritorijos / su 100 m buferine zona
	3176 / 5308 ha

	Saugomos teritorijos
	30151 ha

	Naujos, konceptualiai potencialios užstatymui plėtros (rezervinės) teritorijos.  
	3252 ha



Tolygios plėtros koncepcijos varianto privalumai:
Tai yra tolygios rajono centrų (stambesniųjų gyvenviečių) plėtros variantas, pagal kurį yra išlaikomi nusistovėję paslaugų ryšiai ir kaimynystės santykiai, darbo ir socialinės infrastruktūros pasiekiamumas, veiklos tęstinumas, žemės naudojimo lygis. Privalumų išsaugojimo (jeigu jie yra) ir įgyvendinimo garantija yra susijusi su savivaldybės, valstybės finansiniais ir kitais ištekliais, gebėjimais veikti konkurencinėje erdvėje ir:
· išlaikyti gyventojų užimtumo lygį, aukščiausios ir aukštos kvalifikacijos darbuotojus, nuo kurių priklauso socialinės ir techninės viešos infrastruktūros paslaugų kokybė;
· išlaikyti jaunimą, suteikti sąlygas mokslui ir darbui;

· išlaikyti ir modernizuoti didelės sklaidos ir santykinai mažo efektyvumo socialinę ir techninę infrastruktūrą dėl mažo gyventojų tankio ir didelio mažų gyvenviečių tinklo tankio;

· išlaikyti ir plėtoti inžinerinę infrastruktūrą ir visas gyvenvietes bei būstus aprūpinti tinkama inžinerine įranga. Dėl didelės vartotojų teritorinės sklaidos kapitalo investicijų efektyvumas labai mažas ir rizikingas.
Šio varianto ypatybė yra gana didelė urbanistinė sklaida ir jo realizacijos sėkmė labiau priklausys nuo pačių gyventojų ir verslo struktūrų noro, galimybių ir sugebėjimų savarankiškai siekti aukštesnio gyvenimo lygio ir, tuo pačiu, savivaldybės išsivystymo lygio. Suinteresuotumą gali lemti savivaldybės sistemoje esamos socialinės, ekonominės, urbanistinės ir žemėtvarkos, žemės valdos sąlygos bei tų sąlygų palankumas ateityje bei tempai susiję su:
· kvalifikuotų darbuotojų pasiūla;
· gyventojų verslumo lygiu bei finansiniu pajėgumu, įvertinant ir gebėjimą komunikuoti ne tik vietos, bet ir šalies rinkoje, įvertinant veiklos globalizavimo veiksnius;

· darbo jėgos profesinio mobilumo lygiu.
Tolygios plėtros koncepcijos varianto rizikos:
· silpnas verslumas bei motyvacija, darbo jėgos profesinis mobilumas, gyventojų socialinė demografinės struktūros kaitos požymiai verčia manyti, kad ši alternatyva gali tapti primityvia pasyvia raida ir didėjančiu atotrūkiu nuo kitų dinamiškiau besivystančių savivaldybių;
· jis tolygus savaiminei plėtrai, kai auga tikimybė, kad nesutaps vieši ir privatūs interesai, plėtra taps nedarni socialiniu, ekonominiu ir aplinkos formavimo požiūriais;

· gali nepakakti finansinių, vadybinių, darbo jėgos ir kitų resursų sparčiai socialinei ekonominei plėtrai tuo atveju, kai resursai ir pastangos būtų išsklaidytos visiems veiklos sektoriams visose gyvenamosiose vietovėse.

VI.1.1-1 pav.  Šalčininkų raj  sav.  BP koncepcijos 1 variantas (tolygios plėtros).
Pagal 1 variantą numatoma tolygiai vystyti visų kategorijų gyvenvietes, kaip tai numatyta aprobuotoje Vilniaus apskrities BP koncepcijoje:
VI.1.1-1 lentelė. Numatomos vystyti Šalčininkų raj. sav. gyvenvietės pagal 

BP koncepcijos 1 variantą (tolygios plėtros).
	Centrai
	Lyg- menys
	Kate- gorijos
	Apibūdinimas
	Miestai, miesteliai, kaimai
	Potencialios teritorijos naujai plėtrai (ha)

(tikslinamos sprendinių konkretizavimo stadijoje)

	Šalies pagrindiniai lokaliniai centrai
	3
	a
	Esami savivaldybių centrai, pakankamo potencialo, palaikomi
	Šalčininkai
	363 + 47(D.Baušiai) =
410

	
	
	b
	Siūlomi nauji aptarnavimo centrai mažų miestų pagrindu, nepakankamo potencialo, stiprinami
	Eišiškės
	245 + 54(Mantviliškės) = 299

	
	
	c
	Siūlomi nauji aptarnavimo centrai miestelių pagrindu, nepakankamo potencialo, ypač stiprinami
	Dieveniškės

Jašiūnai
	26+85 (Krakūnai) + 50(Rudnia) + 51(Jurgelionys) + 50(Daulėnai) = 
262
148 + 150(Keidžiai) + 87(Dainava) + 191(Marazai) =
576


	Kiti apskrities urbanistiniai centrai
	4
	a
	Esami seniūnijų centrai, stiprinami
	Akmenynė

Baltoji Vokė

Butrimonys

Gerviškės

Kalesninkai

Pabarė

Poškonys

Turgeliai
	72 + 35(Duksiai) =
107
50
106 + 77(Jančiūnai) =
183
42 + 67(D.Sėlos) + 63(Čiužiakampis) + 42(Tribonys) =
214
153 + 72(Daugidonys) + 63(Purvėnai) + 63(D.Zubiškės) + 45(Matuizos) =
296
69 + 89(Tetėnai) =
158
20
178 + 70(Tabariškės) = 248

	
	
	b
	Nauji centrai miestelių ir kaimų pagrindu, palaikomi
	Dainava

Rūdninkai

Šalčininkėliai

Zavišonys
	50 + 25(Pajuodupis) = 75
102
22

230

	
	
	
	
	
	IŠ VISO 3252



Tolygios plėtros koncepcijos variantas pagal plėtros pozicijų prioritetus yra  visais raidos aspektais priimtinas ir pagrįstas (tai akcentuojama ir Vilniaus apskrities teritorijos bendrojo plano projekte), nes, nežiūrint į galimas grėsmes, tai yra potenciali ir lygiavertė alternatyva kitam – koncentruotos plėtros BP koncepcijos variantui.

1.2.    BP KONCEPCIJOS 2 VARIANTAS - (KONCENTRUOTOS PLĖTROS)
Koncepcijos varianto esmė yra ta, kad sukuriama galimybė suformuoti naują, aglomeruotą ir maksimaliai integruotą savivaldybės linijinę erdvinę struktūrą, išlaikant esminius darniosios plėtros principus, kur galima sudaryti geresnes sąlygas investuotojų iniciatyvai skatinti, efektyviai valdyti viešas socialinės ir inžinerinės infrastruktūros investicijas, turėti ilgalaikę ir perspektyvią erdvinės plėtros strategiją, įgyvendinamą palaipsniui, prioritetų principu ir konkurentabilią su gretimų savivaldybių urbanistinėmis struktūromis, kurios kol kas neturi adekvačių urbanistinių prielaidų.
Naujų, neurbanizuotų teritorijų poreikis gyvenamojo fondo pokyčiui yra:
	Teritorijų poreikis 2018 metams ha
	Teritorijų poreikis 2028 metams ha

	410,0
	1000,0


	Esamos užstatytos (urbanizuotos), modernizuojamos ir konvertuojamos teritorijos / su 100 m buferine zona
	3176 / 5308 ha

	Saugomos teritorijos
	30151 ha

	Naujos, konceptualiai potencialios užstatymui plėtros (rezervinės)  teritorijos.  
	3167 ha



Koncentruotos plėtros koncepcijos varianto privalumai:

· savivaldybės ir valstybės kapitalo investicijų koncentruoto ir efektyvaus naudojimo galimybės (aišku, neaplenkiant ir palaikant likusius savarankiškus rajono pocentrius);

· geros prielaidos savivaldybės, valstybės ir privačių struktūrų bendradarbiavimui naujais partnerystės pagrindais;

· kokybiškai ir kiekybiškai labai perspektyvūs gyvenimo ir veiklos organizavimo rajone strateginiai ilgalaikiai principai, bei gyvenimo ir veiklos pasirinkimo alternatyvos esamiems ir naujiems gyventojams, ūkininkams, verslininkams, pramonininkams;

· žymiai efektyvesnės naujos kokybiškos urbanistinės-erdvinės struktūros sukūrimo galimybės ir palaikymas konkurencinėje erdvėje;
· efektyvesnis ir mažiau rizikingas gamtinio karkaso ir gamtinių resursų saugojimas;
· pilnavertis pagrindinių susisiekimo infrastruktūros trasų (geležinkelio ir kelių) panaudojimas naujų urbanistinių struktūrų kūrimui;

· koncentruojant plėtrą mažiausiai pažeidžiamose teritorijose, mažėja sklaida ir tikimybė dėl galimo poveikio saugomoms teritorijoms nuo stambesnių urbanistinių struktūrų ar atskirų vienetų.
Koncentruotos plėtros koncepcijos varianto rizikos:
· savarankiški rajono pocentriai ir neaglomeruotos teritorijos gali netekti tolygios dalies palaikomųjų ir užsienio investicijų;
· koncentruota plėtra gali didinti infrastruktūrinę kaimų ir neaglomeruotų teritorijų fizinę atskirtį;

· gali didėti socialinė, ekonominė kaimų, esančių atokiau numatomos koncentruotos plėtros arealų atskirtis, ypač vertinant kaimo gyventojų socialinės demografinės struktūros blogėjimo tendencijas;

· didėja sklaida ir tikimybė dėl galimo poveikio saugomoms teritorijoms nuo tikėtinų savavališkų, smulkių ir atsitiktinių urbanistinių vienetų.

VI.1.2-1 pav.  Šalčininkų raj. sav.  BP koncepcijos 2 variantas (koncentruotos plėtros).

Pagal 2 variantą numatoma maksimaliai vystyti visų kategorijų gyvenvietes aglomeruotame Jašiūnų – Šalčininkų ruože, taip pat vystant keletą kitų stambesnių gyvenviečių pagal centrų hierarchiją, numatytą Vilniaus apskrities teritorijos bendrojo plano projekte:

VI.1.2-1 lentelė. Numatomos vystyti Šalčininkų raj. sav. gyvenvietės pagal 

BP koncepcijos 2 variantą (koncentruotos plėtros).
	Centrai
	Lyg- menys
	Kate- gorijos
	Apibūdinimas
	Miestai, miesteliai, kaimai
	Potencialios teritorijos naujai plėtrai (ha)

(tikslinamos sprendinių konkretizavimo stadijoje)

	Šalies pagrindiniai lokaliniai centrai
	3
	a
	Esami savivaldybių centrai, pakankamo potencialo, palaikomi
	Šalčininkai
	453 + 179(Stasylos) =
632

	
	
	b
	Siūlomi nauji aptarnavimo centrai mažų miestų pagrindu, nepakankamo potencialo, stiprinami
	Eišiškės
	198

	
	
	c
	Siūlomi nauji aptarnavimo centrai miestelių pagrindu, nepakankamo potencialo, ypač stiprinami
	Dieveniškės

Jašiūnai
	26
54 + 119(Dainava) + 191(Marazai) + 525(Gojus) =
889

	Kiti apskrities urbanistiniai centrai
	4
	a
	Esami seniūnijų centrai, stiprinami
	Akmenynė

Baltoji Vokė

Butrimonys

Gerviškės

Kalesninkai

Pabarė

Poškonys

Turgeliai
	70
50
113
25 + 95(Čiužiakampis) + 151(Tribonys) =
271
153
52
20
177

	
	
	b
	Nauji centrai miestelių ir kaimų pagrindu, palaikomi
	Dainava

Rūdninkai

Šalčininkėliai

Zavišonys
	80
86
152
198

	
	
	
	
	
	IŠ VISO 3167
(tarp jų aglomeruotame ruože – 2465)



Tolygios plėtros koncepcijos variantas pagal plėtros pozicijų prioritetus yra pažangus ir priimtinas daugeliu raidos aspektų ir yra alternatyvi galimybė tarp pateiktų dviejų BP koncepcijos variantų renkantis tolimesnę rajono savivaldybės urbanistinio vystymo kryptį.

2. SUSISIEKIMO SISTEMA
2.1. PAGRINDINIAI PERSPEKTYVINĖS SUSISIEKIMO SISTEMOS UŽDAVINAI IR STRUKTŪRA
Šalčininkų  raj.  sav. perspektyvinė susisiekimo sistema orientuota į LR BP bei Vilniaus apskrities teritorijos bendrojo plano sprendinius. Susisiekimo požiūriu rajono savivaldybės teritorija ir geografinė padėtis išliks nevienareikšmė, nes rajonas yra pietrytinėje Lietuvos dalyje pasienio zonoje, tačiau visiškai netoli Vilniaus miesto, kuris yra vos už 50 kilometrų. 

Esama savivaldybės teritorija yra pasienyje su Baltarusija, nepakankamai vienalytė ir sudėtinga susisiekimo prasme, pietrytinėje dalyje nemaža dalis jos teritorijos įsiterpia į Baltarusijos teritoriją ir sudaro savotišką salą. Ženklią savivaldybės teritorijos dalį sudaro miškai, todėl atskirų teritorijų gyventojų tankis yra labai mažas, kas yra labai nepatogu vietinio visuomeninio transporto maršrutinio tinklo organizavimui. 

Augantis automobilizacijos lygis didins gyventojų mobilumą ir  sudarys patogias kelionių sąlygas nepriklausomai nuo atstumo ir laiko. Tai tiesiogiai gali atsiliepti subalansuotos susisiekimo sistemos plėtrai, todėl labai svarbu, kad bendroje kelionių struktūroje deramą vietą rastų ir visuomeninis transportas, kuris padėtų realizuoti keliones didesniais atstumais. Dviračių takų tinklo plėtra turėtų tapti vienu iš pagrindinių tikslų užtikrinant pėsčiųjų ir dviratininkų eismo saugumą. 
Koncepcijoje sprendžiami pagrindiniai susisiekimo uždaviniai:                                                                                                    

1. Subalansuotos ir darnios susisiekimo sistemos formavimas ir visuomeninio transporto maršrutinio tinklo optimizavimas ir plėtra. Šios sistemos plėtros pagrindas - esamų transporto rūšių ir susisiekimo infrastruktūros subalansuotas ir efektyvus panaudojimas keleivių ir krovinių pervežimuose, poveikio aplinkai mažinimas, eismo dalyvių saugumo užtikrinimas, visuomeninio transporto aptarnavimo gerinimas.  

2. Palankios savivaldybės ūkinės ir socialinės veiklos bei regioninės politikos užtikrinimas. Reikalingų ir būtinų šiai veiklai transportinių ryšių tarp savivaldybės centro ir seniūnijų formavimas ir eismo sąlygų pagerinimas tiesiant /rekonstruojant esamus kelius ir jų dangas, mažinant transporto srautų koncentraciją pagrindiniuose keliuose.  

3. Savivaldybės transporto sistemos integracija į europinį kelių tinklą, saugus ir greitas tranzitinių krovinių praleidimas per savivaldybės teritoriją, racionalus logistikos centrų ir krovinių terminalų išdėstymas. Tai reikalinga vykdant LR Vyriausybės priimtus svarbiausius strateginius uždavinius tranzito srityje.
Perspektyvinę savivaldybės susisiekimo sistema formuos šios transporto rūšys:

· automobilių transportas, skirtas keleivių ir krovinių pervežimams;

· geležinkelių transportas, skirtas krovinių pervežimui ir gyventojų aptarnavimui

· visuomeninis transportas, skirtas aptarnauti savivaldybės vietiniams, tarpmiestiniams ir tarptautiniams autobusų maršrutams aptarnauti;

· dviračių transportas, skirtas gyventojų ir turistų vietiniam susisiekimui miestuose ir miesteliuose,  tarptautiniam turizmui.
Gyventojai ir svečiai naudosis pagrindiniu Lietuvos tarptautiniu Vilniaus oro uostu. Susisiekimas su oro uostu yra ypač palankus, nes jis yra pietinėje Vilniaus miesto teritorijos dalyje. 

Susisiekimo perspektyvinė plėtra ir transportinis aptarnavimas yra tiesiogiai susietas su savivaldybės gyventojų darbine, mokymosi veikla, socialiniu aptarnavimu. Kuo daugiau gyventojų dirba arba gauna atitinkamas paslaugas arčiau gyvenamosios vietos, tuo susisiekimo sistema tampa labiau subalansuota, dažnai galima eiti pėsčiomis ar važiuoti dviračiais. Siekiant subalansuotos susisiekimo sistemos plėtros Šalčininkų rajono savivaldybėje turėtų būti dedamos pastangos konkurencijos sudarymui susisiekimui privačiais automobiliais (neigiamas poveikis aplinkai, didelės ir brangios teritorijos automobilių parkavimui) ir propaguojant visuomeninio transporto panaudojimą bei vietinį susisiekimą dviračiais, pėsčiomis. Esamas rajono gyventojų bendras paros mobilumas - 3.0 kelionių per dieną neturėtų keistis. 

VI.2.1-1 lentelė. Šalčininkų rajono savivaldybės gyventojų kelionių struktūra, procentais.
	Susisiekimo rūšis
	2006
	2018
	2028

	1. Visuomeniniu transportu: autobusais, traukiniais, maršrutiniais taksi 
	19,0
	21.0
	23,0

	2. Lengvaisiais automobiliais, įskaitant taksi
	29,0
	31,0
	37,0

	3.Pėsčiomis ir dviračiais
	52,0
	48,0
	40,0


Perspektyvinė gyventojų kelionių procentinė struktūra orientuota subalansuotai susisiekimo sistema daug dėmesio skiriant pervežimams visuomeniniu transportu. Planuojamas kelionių skaičiaus didėjimas individualiais automobiliais yra neišvengiamas dėl automobilizacijos lygio augimo ir kelionės ilgių didėjimo vykstant urbanizacijos procesams. Visuomeninio transporto paslaugų gerinimas yra tiesiogiai susijęs ir su socialinių paslaugų suteikimu tam tikros rūšies gyventojų sluoksniui. 

2.2. PERSPEKTYVINIS SAVIVALDYBĖS SUSISIEKIMO INFRASTRUKTŪROS KELIŲ TINKLAS IR APKROVIMAS
Urbanistinė teritorinė plėtra yra pastoviai vykstantis ir nenutrūkstantis procesas, kuris tiesiogiai susijęs su kintančiomis ekonominėmis ir socialinėmis sąlygomis, gyventojų migracija iš kaimo vietovių į savivaldybės ar seniūnijos centrus, kintančiu gyventojų skaičiumi ir didėjančia gyventojo gyvenamojo ploto norma, darbo vietų skaičiaus didėjimu aptarnavimo sferoje. Jų vietą ir mąstą apsprendžia susisiekimo tinklas, gamtinės sąlygos, aptarnavimo išvystymo lygis, galimybė vietoje gauti darbą ir pan.. Šiuos procesus ir toliu skatins didėjantis gyventojų pragyvenimo ir aukštas automobilizacijos lygis. 
Pagal LR BP ir patvirtintą Vilniaus apskrities BP koncepciją numatomi pagrindiniai transporto traukos centrai Šalčininkų rajono savivaldybės teritorijoje:

- 3 lygmens a kategorijos šalies lokalinis centras-Šalčininkai;

- 3 lygmens b kategorijos šalies lokalinis centras-Eišiškės;

- 3 lygmens c kategorijos šalies lokaliniai centrai-Jašiūnai, Dieveniškės;

Koncepcijos lygmenyje nagrinėjami du galimi rajono urbanistinės plėtros variantai;

1 variantas - (tolygios plėtros), kai rajono savivaldybės ribose ir tolygiai plečiamos visos pagrindinės gyvenvietės, kurių daugumą priklauso vietinio valdymo ir lokaliniams centrams: Akmeninė, Baltoji Vokė, Butrimonys, Gerviškės, Kalesninkai, Pabarė, Paškonys, Turgeliai, Dainava ir Rūdninkai. 

2 variantas - (koncentruotos plėtros). Tai linijinės plėtros arealas tarp Jašiūnų ir Šalčininkų, kuriame dideles galimybes plėstis turi Jašiūnai, Dainava, Zavišonys, Šalčininkėliai, Čiužiakampis ir tarpinės teritorijos bei keli atskiri lokalūs centrai fiksuoti LR BP.
VI.2.2-1 lentelė. Susisiekimo (transporto) variantų palyginimas.
	Pagrindiniai rodikliai
	Tolygios plėtros variantas
	Koncentruotos plėtros variantas

	1. Tarptautinio kelio A15 panaudojimas
	1
	3

	2. Tarptautinio geležinkelio Vilnius-Lyda panaudojimas keleivių ir krovinių pervežimuose
	1
	3

	3. Susisiekimas su tarptautiniu oro uostu
	1
	3

	4. Susisiekimas su pagrindinėmis darbo vietomis (Vilnius, Šalčininkai, Eišiškės)
	1
	3

	5. Bendra laukiama transporto rida savivaldybės teritorijoje
	1
	3

	6. Kelių tinklo modernizavimo ir plėtros poreikis  kokybiškam susisiekimui
	2
	3

	7. Aplinkkelių įrengimo poreikis urbanizuotose teritorijoje
	2
	2

	8. Poveikio dydis savivaldybės teritorijos aplinkai
	2
	3

	9. Sugaištas laikas kelionėms iš naujų urbanizuojamų teritorijų 
	1
	3

	10. Bendros reikalingos išlaidos transporto sistemos plėtrai ir eksploatacijai
	1
	3

	11. Gyventojų transportinio judrumo mažinimas
	2
	3

	12. Visuomeninio maršrutinio transporto aptarnavimo organizavimo galimybės
	1
	3

	13. Pakelės aptaranavimo infrastruktūros išvystymo poreikis ir galimybės
	1
	3

	Viso:
	17
	38


Vertinimas: 1 - nepalankios; 2  - vidutinės; 3 - palankios sąlygos
Perspektyvinių urbanizuotų teritorijų transporto aptarnavimas leidžia teigti, kad transportiniu požiūriu didesnį pranašumą turi koncentruotos plėtros variantas.  

Savivaldybės teritorijos esamo tinklo išvystymo ir apkrovimo lygis yra pakankamai aukštas ir neturėtų  perspektyvoje sudaryti rimtesnių transporto ir eismo saugumo problemų. Tam palanki ir savivaldybės geografinė padėtis, kuri neleis susidaryti šioje teritorijoje tranzitinių transporto srautų, būdingų centrinei šalies daliai. 

Pagal LR BP Šalčininkų raj. sav. teritorijoje numatomos tokios kelių tinklo kategorijos ir pagrindiniai transporto koridoriai:

- pirmo rango magistralinis tarptautinis kelias  Lyda–Šalčininkai-Vilnius–Panevėžys-Šiauliai-Klaipėda (esamas magistralinis kelias A15/ E85). Šis koridorius savivaldybę  kerta šiaurės – pietų kryptimi apjungdamas Tarptautinį pasienio kontrolės postą ir Šalčininkus su metropoliniu centru – Vilniumi, tarptautiniu IXB transporto koridoriumi.

- planuojamas antro rango magistralinis autokelias Pirčiupiai-Jašiūnai-Medininkai , kuris formuojamas esamo krašto kelio Nr.176, rajoninių kelių Nr.3937 ir 5213 pagrindu. Šis kelias yra skirtas savivaldybės teritorijos šiaurinės dalies aptarnavimui, apjungdamas pagrindinius traukos centrus – Baltąją Vokę, Rūdninkus, Jašiūnus, Turgelius. Šalies susisiekimo požiūriu šis kelias yra skiriamas tranzitinio transporto eismo nukreipimui iš Medininkų, Šumsko ir Lavoriškių tarptautinių pasienio postų vakarų kryptimi, nukreipiant dalį srauto nuo Vilniaus miesto. Įvertinant tai, kad šioje trasoje galimas tranzitinio transporto padidėjimas, todėl pagrindiniuose miesteliuose numatomi aplinkkeliai (Jašiūnai ir Turgeliai). 

- antrasis šiaurės-pietų įvadas į savivaldybės teritoriją vakarinėje jos dalyje, tai krašto kelias Nr.105 jungiantis  Eišiškes su magistraliniu keliu Vilnius-Gardinas. Šis kelias sudarys palankias sąlygas transporto srautų nukrovimui rytų-vakarų krypties savivaldybės teritorijoje esančiuose keliuose ir mažina bendrą transporto ridą ir poveikį jos aplinkai.

- pietinė savivaldybės jungtis, kurią formuos esami krašto keliai Nr.127, 126 ir 104 skirta pietinės savivaldybės teritorijos ir Europos Sąjungos sienos su Baltarusija transportiniam aptarnavimui. Ši jungtis apjungia Kalesninkus, Eišiškes, Butrimonis, Šalčininkus, Poškonis, Dieveniškes ir Krakūnus. Šioje trasoje numatomas rytinis Eišiškių  ir šiaurinis Šalčininkų aplinkkeliai. 

Toks tolygus magistralinių ir krašto kelių tinklo tankis ir karkasas bus labai patogus susisiekimui tarp atskirų savivaldybės traukos centrų ir vietinio susisiekimo autobusų maršrutinio tinklo organizavimui. 

     VI.2.2-1 schema. Šalčininkų rajono savivaldybės teritorija Lietuvos kelių tinkle.
Magistralinių ir krašto kelių tankis Šalčininkų rajono savivaldybės teritorijoje turėtų keisti ir sieks iki 0,138 km/km2. Šis svarbiausių kelių tinklo tankis ir ilgis 1000 gyventojų bus vienas iš didžiausių Vilniaus apskrityje. 

VI.2.2-2  lentelė.  Magistralinių ir krašto kelių tinklo tankis Vilniaus apskrityje.
	Rodikliai 
	Vilniaus apskrities rajonų savivaldybės

	
	Elektrėnų
	Šalčininkų
	Širvintų
	Švenčionių
	Trakų
	Ukmergės
	Vilniaus

	Ilgis-km
	60,4
	173*
	52,75
	146,66
	145,75
	161,25
	274,23

	Ilgis - km /1000 gyventojų
	2,26
	4,38*
	2,66
	4,53
	3,92
	3,35
	3,04

	Tankis -km/km2
	0,126
	0,138*
	0,058
	0,087
	0,121
	0,115
	0,130


* perspektyviniai rodikliai

Perspektyvinis paros transporto eismo intensyvumas svarbiausiuose keliuose nustatytas remiantis esamomis tendencijomis, įvertinant atskirų teritorijų urbanistinę plėtrą ir gyventojų skaičių bei perspektyvinį automobilizacijos lygį. Mažiausi eismo pokyčiai laukiami kelyje Šalčininkai-Krakūnai, didžiausi  kelyje Pirčiupiai–Medininkai, nes įrengus magistralinį kelią ir iš esmės pagerinus susisiekimo sąlygas galimas staigus eismo padidėjimas. 

Sunkiojo transporto srautų pokytis magistraliniuose ir krašto keliuose yra žymiai didesnis, lyginant su lengvuoju transportu ir tai natūralu pasienio zonose. Laukiamas didesnis sunkiojo transporto padidėjimas šiaurinėje jungtyje, ryšium su galimu tranzitinio transporto eismu iš rytinių pasienio postų. Rajoniniuose keliuose sunkiojo transporto eismas yra epizodinis ir skirtas aptarnavimui (pvz. autobusai, statybinis transportas).

VI.2.2-3 lentelė ir grafikas. Transporto paros eismo intensyvumas Šalčininkų rajono savivaldybės magistraliniuose ir krašto keliuose. 

	Keliai
	2000
	2002
	2004
	2006
	2018
	2028

	A15 Vilnius-Lyda
	2943
	2791
	2989
	3584
	5000
	6400

	A15 Vilnius-Lyda*
	533
	600
	662
	858
	1900
	2950

	104 Šalčininkai-Krakūnai
	756
	550
	569
	648
	800
	850

	105 Pirčiupiai-Eišiškės
	530
	620
	709
	814
	1600
	2400

	126 Šalčininkai-Eišiškės
	1029
	1100
	1127
	1136
	1400
	1700

	127  Varėna-Eišiškės
	504
	540
	565
	647
	1000
	1350

	176 Pirčiupiai-Jašiūnai
	294
	370
	469
	539
	1500
	2100


*link pasienio

VI.2.2-4 lentelė. Perspektyvinis sunkiojo transporto paros eismo intensyvumas Šalčininkų rajono savivaldybės magistraliniuose ir krašto keliuose.
	Kelio Nr.
	2004
	2005
	2006
	2018
	2028

	A15 magistr. kelias
	256
	301
	413
	900-1100
	1700

	104 krašto kelias
	42
	33
	49
	95
	130

	105 krašto kelias
	33
	35
	57
	200
	350

	126 krašto kelias
	97
	52
	110
	180
	250

	127 krašto kelias
	42
	44
	71
	150
	230

	176 krašto kelias
	25
	26
	40
	300
	500-700


Žemesnės kategorijos valstybinių kelių tinklą formuos esami svarbiausi keliai, skirti  susisiekimui tarp gretimų savivaldybių ir seniūnijų. Prie svarbesnių jungčių Šalčininkų savivaldybės teritorijoje priskirtini:
- pietvakarinė žiedinė jungtis formuojama iš rajoninių kelių Nr.3905 ir 3906 ir jungianti  Eišiškes, Purvėnus, Daugidonis, Kalesnikus, Matuizas, Pajuodupį, Dainavą, Pabarę ir Butrimonis (vidutinis perspektyvinis paros eismo intensyvumas 200-500 tr. priemonių);

-  centrinės savivaldybės dalies centrinė vakarinėje geležinkelio pusėje formuojama iš rajoninio kelio Nr.3903 ir jungianti Gerviškes, Didžiasias Sėlas, Dainava ir Jašiūnus  (vidutinis perspektyvinis paros eismo intensyvumas 210-450 tr. priemonių);
- rytinės savivaldybės dalies transportinė jungtis – esamas rajoninis kelias Nr.3909 ir jungiantis Šalčininkus, Akmeninę, Turgelius ir Rakonis (Vilniaus rajonas) (vidutinis perspektyvinis paros eismo intensyvumas 300-800 transporto priemonių);

- pietrytinė transportinė jungtis – rajoninis kelias Nr.3904 Dieveniškės–Ureliai-Šilinės miškas (vidutinis perspektyvinis paros eismo intensyvumas 600 transporto priemonių);

Susisiekimo požiūriu atskirų miestelių urbanistinė plėtra turi  būti orientuota taip, kad būtų išvengta papildomų esamų krašto ir rajoninių kelių abipusio užstatymo, kas didintų bendrą eismo saugumą, būtų galima išvengti skersinių pėsčiųjų ir dviratininkų srautų ir nereikėtų formuoti vėl naujų aplinkkelių. 

Pagal nusistovėjusią užmiesčio kelių tinklo klasifikaciją visos miestų gatvės yra priskiriamos vietinių kelių tinklui, tačiau  miestų susisiekimo sistemos ir gatvių tinklas planuojamas pagal STR „Miestų, miestelių ir kaimų susisiekimo sistemos“ rengiant šių teritorijų bendruosius planus. Gatvės turi visiškai kitas kategorijas ir techninius reikalavimus, o eismo intensyvumas dažniausiai viršija rajono magistralinių ir krašto kelių apkrovimą ir sudaro žymiai daugiau laidumo ir saugumo problemų. 

Galima aktyvi ekonominė ir urbanistinė plėtra Šalčininkų rajono savivaldybės teritorijoje neišvengiamai lydės ir sudėtingesnės eismo sąlygos, kurios gali iššaukti ir avaringumo lygio augimą. Aktyvi Europos Sąjungos politika didinant eismo dalyvių saugumą iš dalies paliečia ir bendrojo plano klausimus: būtina siekti  izoliuoti miestus ir gyvenvietes nuo papildomo tranzitinio transporto eismo, formuoti pagrindinį gatvių tinklo karkasą mažinant sankryžų skaičių, tiesti lokalius dviračių ir pėsčiųjų takus izoliuotus nuo transporto eismo, gerinti apšvietimą ir mažinti greitį prie darželių ir mokyklų, vengti urbanistinės plėtros abipus esamų svarbių kelių ir gatvių, jeigu to galima išvengti.

2.3. PERSPEKTYVINIS AUTOMOBILIZACIJOS LYGIS
Susisiekimo priemonių pasirinkimą ir bendrą gyventojų mobilumą lems automobilizacijos lygis, kuris nusako lengvųjų keleivinių automobilių skaičių 1000-ui gyventojų. Aukštas automobilizacijos lygis tiesiogiai įtakoja transporto srautus gatvėse ir keliuose. Aukštas automobilizacijos lygis ir bendras transporto priemonių skaičius įgalins nesunkiai atlikti reikiamus krovinių ar keleivių pervežimus, padarys gyventoją žymiai mobilesniu ir nepriklausomu nuo susisiekimo sistemos išvystymo lygio. Galimas laisvas darbo ir būsto pasirinkimas esant aukštam automobilizacijos lygiui, tačiau dėl to išauga automobilių rida, didesnė kelionės laiko trukmė ir poveikis aplinkai. 

VI.2.3-1 lentelė ir grafikas. Šalčininkų rajono  savivaldybės perspektyvinis automobilizacijos lygis.
	1995
	2000
	2003
	2004
	2005
	2006
	2018
	2028

	107
	285
	327
	347
	462
	490
	550
	600

2.4. KELIŲ PASIENIO POSTŲ ĮTAKA PERSPEKTYVINEI RAJONO SUSISIEKIMO SISTEMAI
Vilniaus apskrities BP sprendiniuose 2015 metams numatyta 11 kelių pasienio kontrolės punktų, iš jų  Šalčininkų savivaldybės teritorijai turės įtakos: 

- dvišaliai pasienio kontrolės punktai: Eišiškių, Krakūnų,  Norviliškių, Urelių, Šumsko;

- tarptautiniai pasienio kontrolės punktai: Šalčininkų, Medininkų, Lavoriškių; 

Pasienio ir ypač tarptautinių punktų buvimas savivaldybės teritorijoje perspektyvoje turės tiek neigiamų, tiek ir teigiamų pasekmių:
- teigiamai reikia vertinti tai, kad beveik visa savivaldybės teritorija integruojasi į tarptautinį kelių tinklą, yra visos sąlygos neribotai verslo ir ūkio plėtrai, gaunama daugiau lėšų kelių modernizavimui ir priežiūrai (įskaitant tai, kad nemaža teritorija yra priskirta ES pasienio zonai)i, geros sąlygos visuomeninio transporto maršrutų plėtrai;

- neigiamos pasekmės būtų tai, kad susidaro tranzitiniai transporto srautai, kurie neigiamai veikia aplinką, susidaro eismo saugumo problemos urbanizuotose ruožuose.

Perspektyviniam šių punktų darbo užtikrinimui gerinamos šių punktų transportinės jungtys su šalies kelių tinklu, aukštinamos jų kategorijos. Numatytos tiesioginė magistralinių ir krašto kelių jungtis tarp Lenkijos pasienio ir svarbiausių Vilniaus rajono tarptautinių pasienio punktų (Lavoriškių, Šumsko, Medininkų). Pagrindinis Medininkų pasienio punktas, kuriuo numatomi pagrindiniai tranzitiniai krovinių srautai link Lenkijos, Kaliningrado ir Klaipėdos uosto, pareikalaus eismo sąlygų pagerinimo Šalčininkų rajono šiaurinėje teritorijoje. 

Metinis mažiausias procentinis transporto srautų augimas laukiamas  pietinės dalies -  Urelių, Krakūnų, Šalčininkų  ir Eišiškių pasienio punktuose, kuriuose šiuo metu pastebimos neigiamos transporto srautų tendencijos. Svarbiausiais tarptautinių kelių pasienio kontrolės punktais išliks Medininkų, kuriam teks apie 48 procentus visos apskrities transporto srauto, ir Šalčininkų pasienio punktas. 

Taigi ir numatomi urbanizacijos ruožai turėtų praeiti šiais transporto koridoriais: 

· tarptautiniu magistraliniu keliu A15 Vilnius–Lyda; 

· numatomu magistraliniu keliu Pirčiupiai-Jašiūnai–Turgeliai- Medininkai.

Lengva pastebėti, kad viena iš labiausiai urbanizuojamų gyvenviečių turėtų būti Jašiūnai, kurie patenka į abu transporto koridorius, o nedidelis atstumas iki Vilniaus yra tik dar viena potenciali priežastis galimai intensyviai miestelio plėtrai.   

VI.2.4-1 lentelė. Pasienio kontrolės postų perspektyvinis apkrovimas (transporto priemonių skaičius).

	Pasienio  punktai
	1996
	2003
	2005
	2006
	2007
	Pokytis

07/96
	2028 m.

	Lavoriškių tarpt.
	177323
	170238
	31788
	50728
	210119
	1,18
	

	Šumsko
	253854
	117744
	229192
	189485
	73968
	0,29
	

	Medininkų tarpt.
	214802
	421630
	541244
	549193
	648474
	3,01
	

	Viso Vilniaus r. sav.
	645979
	709612
	802224
	789406
	932561
	1,44
	1650000

	Urelių
	7210
	4793
	7451
	7310
	5310
	0,74
	8000

	Krakūnų
	29769
	17580
	17651
	16452
	12428
	0,42
	25000

	Šalčininkų tarpt.
	194360
	218023
	210691
	247209
	213819
	1,10
	280000

	Eišiškių
	49406
	80201
	53007
	90781
	67190
	1,36
	121000

	Norviliškių
	
	
	
	-
	-
	
	500

	Viso Šalčininkų r.sav.
	280745
	320597
	288800
	361752
	298747
	1,06
	434500


VI.2.4-2 lentelė. Pasienio kontrolės postų perspektyvinis apkrovimas (krovininių automobilių skaičius).

	Pasienio  punktai
	2005
	2006
	2007
	pokytis
	2028 m.

	Lavoriškių
	462
	23623
	144176
	
	

	Šumsko
	1147
	2891
	232
	
	

	Medininkų
	232257
	255248
	309775
	1,33
	

	Viso Vilniaus r. av.
	233866
	281762
	454183
	1,91
	950000-1200000

	Urelių
	21
	23
	3
	
	

	Krakūnų
	278
	272
	55
	0,20
	

	Šalčininkų
	60438
	66302
	37799
	0,63
	

	Eišiškių
	1935
	8915
	13596
	7,02
	

	Viso Šalčininkų r. sav.
	60737
	75512
	51453
	0,85
	90000-100000


Krovininio transporto eismo prognozė 2028 metams yra sunkiai prognozuojama. Pagal atskirus pasienio punktus prognozuoti aplamai nėra galimybių, nes kaip rodo tendencijos labai dažnai iš vieno punkto krovininis transportas permetamas į kaimyninį. Tikimasi, kad 2025 metais vykdant tranzitinių krovinių programą tarp Rytų – Vakarų,  Šalčininkų rajono pasienio punktuose  gali siekti 90-100 tūkst. automobilių

2.5. GELEŽINKELIO TRANSPORTO PERSPEKTYVINĖ PLĖTRA
Šalčininkų sav. teritorijoje netoli magistralinio kelio A15 praeina magistralinio geležinkelio tarptautinė linija Vilnius-Lyda. Tokiu būdu, rajono teritorijoje esant poreikiui yra visos galimybės steigti logistikos centrus ir krovinių terminalus. Geležinkelio linija suteikia patogias galimybes ir keleivių pervežimams. Šalčininkų teritorijoje šiuo metu yra keturios stotelės: Šalčininkai, Stasylos, Kadarai, Jašiūnai. Stasylos ir Jašiūnai turi krovinių stotis.  Tarptautinis pasienio geležinkelio postas yra Stasylose. 

Bendras geležinkelio linijų tankis tarp Vilniaus apskrities savivaldybių turinčių geležinkelį, vienas mažesnių - 0,016km/km2. Didžiausios problemos turėtų būti sprendžiamos didinant susisiekimo greitį, važiavimo komfortą ir eismo saugumą. Rekomenduojama perspektyvoje mažinti vieno lygio pervažų skaičių bei įrengti skirtingo lygio pervažas susikirtime su numatomu magistraliniu keliu Pirčiupiai-Medininkai ir krašto keliu Nr.126. 

Traukiniais pervežamų keleivių skaičius Šalčininkų savivaldybės teritorijoje turėtų būti ir toliau skatinimas, nes keleivių ir krovinių pervežimai atitinka subalansuotos susisiekimo sistemos principams, mažina automobilių transporto srautus ir poveikį aplinkai. Pervežimai geležinkeliais yra žymiai saugesni. Pagerinus informaciją keleiviams, įsigijus komfortiškesnius vagonus galima tikėtis didesnio keleivių srauto augimo.
VI.2.5-1 lentelė. Perspektyvinis keleivių srautas Šalčininkų geležinkelio stotyse. 

	Metai
	2000 m.
	2001 m.
	2003 
	2018
	2028

	Šalčininkų rajonas
	26152
	31533
	28307
	33000
	45000

  VI.2.5-1 schema. Tarptautiniai geležinkelių  transporto koridoriai Lietuvos teritorijoje

 2.6. ŠALČININKŲ MIESTO TRANSPORTO PLĖTROS PERSPEKTYVA
Šalčininkų miestas priklauso Lietuvos pasienio miestų kategorijai, todėl transporto priemonės nevaržomai juda tik iš žemyninės šalies teritorijos. Siena su Baltarusija riboja ši judėjimą šiaurės – pietų kryptimi, todėl transporto srautai, kaip ir visoje rajono savivaldybės teritorijoje yra nedideli ir perspektyvoje situacija neturėtų keistis.

Apie 1,5km į vakarus nuo miesto centro praeina pagrindinis magistralinis kelias A15/ E85 Vilnius-Lyda, kuriuo nuo miesto nukreipiami tranzitiniai transporto srautai,  ir magistralinio geležinkelio linija su geležinkelio stotimi. Perspektyvinio gatvių tinklo karkasas išlieka iš esmės nepakitęs, išskyrus tai, kad šiaurinėje dalyje numatoma dar viena transportinė jungtis, kuri būtų skirta tiesioginiam transporto eismo nukreipimui iš magistralinio kelio A15 į krašto kelią Nr.104 link Dieveniškių, kas leistų visiškai išvengti tranzitinio eismo mieste. 

Rekomenduojama pagrindinė miesto urbanistine plėtra turėtų būti nukreipta link vakarinės ir šiaurinės dalies iki magistralinio kelio A15. 

Planuojamas transporto eismo intensyvumas pagrindinėse gatvėse gali siekti iki 900- 1200 transporto priemonių per valandą abiem kryptimis. Žemesnės C kategorijos gatvėse planuojamas transporto eismas galėtų siekti iki 700 transporto priemonių per valandą abiem kryptimis. Ypatingas dėmesys mieste turėtų būti skiriamas dviratininkų eismui, formuojant jiems atskirtus nuo automobilių eismo takus.

2.7. VISUOMENINIO TRANSPORTO PERSPEKTYVINĖ PLĖTRA
Esamos padėties analizė parodė, kad Šalčininkų rajono savivaldybės teritorijoje visuomeniniu transporto darbo buvo nepatenkinti apie ketvirtadalis gyventojų. Pagrindinės nepasitenkinimo priežastys (apie 60 procentų)  – reti eismo intervalai.  Šalčininkų rajonas priklauso savivaldybių grupei, intensyviai besinaudojančių autobusų paslaugomis (67,7procento), todėl jo kokybiškas darbas iš dalies lems subalansuotos susisiekimo sistemos plėtrą.   Keleivių pervežimai numatomi dviem transporto rūšimis - autobusais ir traukiniais.
VI.2.7-1 lentelė. Keleivių pervežimai viešojo naudojimo autobusais Vilniaus apskrityje, (mln. keleivių).
	Savivaldybės
	1995
	2000
	2005
	2018
	2028

	Vilniaus
	83,9
	82,8
	110,7
	120,0
	127,0

	Šalčininkų 
	4,1
	1,4
	1,3
	1,7
	2,1

	Širvintų 
	0,5
	0,5
	0,4
	0,6
	0,9

	Švenčionių 
	0,7
	0,3
	0,3
	0,4
	0,7

	Trakų 
	1,2
	1,2
	1,0
	1,3
	1,7

	Ukmergės 
	3,7
	2,8
	2,4
	3,0
	3,7


 
Savivaldybės, atstovaudamos gyventojų interesams, pagal miesto ar rajono biudžeto finansines galimybes turi suformuoti ir nuolat atnaujinti vietinio maršrutinio transporto tinklus, nustatyti paslaugų apimtis ir jų kokybės lygį, kad būtų tenkinami pakitę  gyventojų susisiekimo poreikiai. keleivinio transporto prioritetai skiriami viešojo maršrutinio transporto paslaugoms ir lengvųjų automobilių naudojimui subalansuoti, laikantis nacionalinės teritorinės plėtros principų ir Europos Sąjungos direktyvų keisti modalinį pasiskirstymą miesto transporte, suteikiant pirmenybę viešajam susisiekimui ir pėstiesiems bei dviratininkams. Pertvarkyti tarifų sistemas, kad jos atitiktų Lietuvos miestų gyventojų socialines-ekonomines sąlygas ir galimybes bei užtikrintų reikiamo dydžio įplaukas, skatintų aktyvesnį viešojo transporto naudojimą.


Būtina ne tik optimizuoti vietinių autobusų tinklą, bet ir didinti reisų skaičių, nes daugelis gyventojų yra nepatenkinti esamais retais eismo intervalais ypač vakariniu laikotarpiu bei savaitgaliais.  Tai padaryti nebus sudėtinga, ne savivaldybės teritoriją aptarnauja Šalčininkų miesto autobusų parkas, todėl valdymo ir ekonominės sąlygos nebus sudėtingos.  Esama gatvių ir kelių tinklo plėtra bei modernizavimas pirmiausia yra nukreiptas autobusų eismo sąlygų gerinimui ir maršrutinio tinklo optimizavimui. 

Visuomeninio transporto plėtra yra ne vien tik susisiekimo, bet socialinė paslauga, todėl negali būti iš gyventojų atimta teisė ja nemokamai ar su nuolaida naudotis.   

Rekomenduojami šie pagrindiniai vietiniai Šalčininkų rajono savivaldybės teritoriją aptarnaujantys pagrindiniai maršrutai (maršrutų numeriai sąlyginiai):

1 maršrutas. Kalesninkai–Eišiškės–Butrimonys–Gerviškės–Šalčininkų geležinkelio stotis–Šalčininkai;
2 maršrutas. Baltoji Vokė–Rūdninkai–Jašiūnai–Šalčininkėliai–Šalčininkai–Poškonys–Dieveniškės–Jurgelionys-Norviliškė–Rudnia–Dieveniškės-Krakūnai;
3 maršrutas. Šalčininkai-Šalčininkų geležinkelio stotis-Tribonys-Čiužakampis–Didžiosios Sėlos–Gerviškės–Butrimonys–Pabarė–Dainava–Pajuodupis–Matuizos– Kalesninkai;
4 maršrutas. Eišiškės–Mateikonys–Balandiškės–Tetėnai–Baltoji Vokė–Rūdninkai–Dainava-Jašiūnai–Šalčininkai;
5 maršrutas. Šalčininkai–Akmeninė–Kurmelionys–Turgeliai–Tabariškės–Turgeliai–Jašiūnai.

2.8. SUSISIEKIMO SISTEMOS PLĖTROS PRIORITETAI
Bendrojo plano susisiekimo sistemos sprendiniai, atsižvelgiant į nemažas plėtros apimtis ir  investicijas, orientuoti į du galimus plėtros etapus.  Pirmasis etapas – tai prioritetiniai ir būtini atlikti susisiekimo infrastruktūros plėtros objektai kurie būtų realizuoti iki 2018 metų. Antrasis etapas – tai plėtra po 2018 metų, tačiau iki to laiko būtina parengti ir patvirtinti tam reikalingus projektus, kad būtų galima užtikrinti reikiamų teritorijų rezervavimą ir žemių išpirkimą, bei išvengti atskirų perspektyvinių gatvių ar kelių užstatymo. 

Kelių tinklo rekonstrukcija ir naujų tiesimas iki 2015 metų yra patvirtintas Susisiekimo ministerijos ir Automobilių ir kelių direkcijos patvirtintoje programoje, todėl naujų susisiekimo infrastruktūros objektų įtraukimas Šalčininkų rajono savivaldybės teritorijoje galimas tik peržiūrėjus ir patikslinus šią programą po Šalčininkų rajono savivaldybės bendrojo plano patvirtinimo. Kadangi šiuo metu masiškai rengiami atskirų apskričių, miestų ir savivaldybių bendrieji planai, toks patvirtintos programos peržiūrėjimas bus neišvengiamas. 

Pagal atliktą esamos būklės analizę ir gyventojų atsiliepimus, kurie realiausiai atspindi rajono savivaldybės susisiekimo poreikius, yra siūloma tokie pagrindiniai tinklo infrastruktūros modernizavimo ir tiesimo darbai: 

	Eil. Nr.
	Kelias
	Realizacija iki 2018 metų
	Realizacija po 2018 metų

	
	Keliai įtraukti į kelių programą: 
	
	

	1
	Magistralinis kelias A15
	25,1-46,53km
	

	2
	Krašto kelias 105 Pirčiupiai-Eišiškės
	1,4-23,62km

23,62-29,51km*
	

	3 
	Krašto kelias 126 Šalčininkai-Butrimonys-Eišiškės
	
	0-32,92km

	4
	Krašto kelias 176 Pirčiupiai-Jašiūnai
	4,54-26,64km
	

	5
	Rajoninis kelias 3901 Ažulomis-Šalčininkai- Milvydai
	
	1,78-3,9km

	6
	Rajoninis kelias 3909 Didieji Baušiai-Akmenynė-Turgeliai
	
	0-4,31km

	7
	Rajoninis kelias 3904 Dieveniškės-Ureliai
	0,53-3,71km
	

	8
	Rajoninis kelias Dieveniškės-Rudniai-Ureliai
	11,96-14,00km*
	

	9
	Rajoninis kelias 3905 Eišiškės-Kalesninkai-Pajuodupys
	0,53-4,82km*

5,78-7,47km
	12,45-13,62km

	10
	Rajoninis kelias 3907 Šalčininkai-Mažosios Sėlos
	
	5,00-9,56km

	11
	Rajoninis kelias 3927 Tribonys-Karolina
	0,0-5,26km
	

	12
	Rajoninis kelias Vežionys-Dainava-Pabarė-Butrimonys
	8,48-10,79km*

12,31-22,50km
	

	13
	Rajoninis kelias 5213 Medininkai-Laibiškės-Turgeliai
	11,369-14,78km
	

	
	Rekomenduojami įtraukti  keliai:
	
	

	14
	Rajoninis kelias 3937 Jašiūnai-Turgeliai-Tabariškės
	13,0-20,0km
	

	15
	Jašiūnų šiaurinis aplinkkelis
	
	l =4.0km

	16
	Turgelių Šiaurinis aplinkkelis
	
	l =2.0km

	17
	Vietinio kelio Karalina- Čiužakampis kategorijos pakėlimas iki rajoninio kelio
	
	l =3,2 km


* objektas realizuotas

Pastabos:

 1. Keliai, kurie nėra įtraukti į patvirtintą „2002-2015m. patikslintą Lietuvos Respublikos valstybinės reikšmės kelių priežiūros ir plėtros programą‘ yra tik rekomendacinio pobūdžio ir gali būti realizuoti iki 2015 m. tik tuo atveju, jeigu ši programa būtų papildomai peržiūrėta ir patikslinta pagal teikiamas bendrojo plano ar kitas rekomendacijas.

2. Bendrajame plane teikiami nauji rajoniniai keliai ir aplinkkeliai, kol nėra pavirtinti ir fiksuoti Kelių direkcijoje, yra tik rekomendacinio pobūdžio. Nutiesus miestų ar miestelių aplinkkelius senosios kelių trasos per miestą tampa miesto gatvėmis. Numatomos miestų ir miestelių aplinkkelių trasos ar jungtys turi būti papildomai tikslinamos šių teritorijų bendruose planuose.  

Prioritetiniai susisiekimo infrastruktūros plėtros ir rekonstrukcijos objektai :


- padidinti Šalčininkų rajono savivaldybės magistralinių kelių tinklo tankį, pagal patvirtinto Lietuvos bendrojo plano susisiekimo dalies sprendinius. Pakelti esamo krašto kelio Nr.176 Pirčiupiai – Jašiūnai kategorija iki magistralinio kelio, jį rekonstruojant ir nutiesiant Jašiūnų šiaurinę transporto jungtį ar aplinkkelį. Pakelti esamo rajoninio kelio Nr.3937 atkarpos Jašiūnai-Turgeliai kategoriją iki magistralinio kelio, jį rekonstruojant ir nutiesiant Turgelių šiaurinį aplinkkelį.


- inicijuoti Susisiekimo ministeriją modernizuoti esamą magistralinio geležinkelio liniją, numatyti estakadas geležinkelio pervažose ties Jašiūnais ir Šalčininkais. Inicijuoti keleivių vežimo traukiniais pagerinimą. 


- atlikti esamų ir naujų gatvių ir kelių rekonstrukcijos ir tiesimo darbus, pagerinant dangas, techninius parametrus, padidinant tinklo rišlumą ir pagerinant bendrą tinklo struktūrą.  


- parengti Šalčininkų, Eišiškių, Jašiūnų, Turgelių ir Dieveniškių bendruosius planus numatant gatvių tinklo plėtrą ir modernizavimą.  


- parengti ir realizuoti Eišiškių rajono savivaldybės transporto ir pėsčiųjų –dviratininkų saugaus eismo programą, išnagrinėjant avaringiausius kelių ir gatvių ruožus, pagrindinį dėmesį kreipiant saugių visuomeninio transporto stotelių ir pėsčiųjų perėjų įrengimui ir šaligatvių įrengimui.  


- išnagrinėti bendrajame plane pateiktus visuomeninio transporto maršrutinio tinklo optimizavimo siūlymus, atlikti keleivių srautų stebėjimus ir parengti maršrutinio tinklo pakeitimus. 


- vystyti dviračių – pėsčiųjų takų tinklą pagal patvirtintą valstybinių trasų programą, bei parengtus miestų ir miestelių bendruosius planus. Įrengti šaligatvių miestų ir miestelių gatvėse ir keliuose, kuriuose visiškai nėra šaligatvių.  


- inicijuoti pakelės automobilių ir keleivių aptarnavimo infrastruktūros plėtrą, pagal Šalčininkų rajono degalinių išdėstymo specialųjį planą, kartu statant ir motelius. Jeigu toks planas nėra parengtas, tai reikėtų jį parengti. 

3. REKREACIJA IR TURIZMAS 
Vadovaujantis LR BP, visa Lietuva sudalinta į 40 rekreacinių išteklių arealų, kurių ribas daugiausia lemia rekreacinis gamtinės ir kultūrinės aplinkos turtingumas. Šalčininkų rajono savivaldybės teritorija patenka į tris rekreacijos arealus: 19, 24 ir 39.

19 arealas („Varėnos – Rūdiškių“) – apima rajono šiaurės vakarų dalį su eile draustinių (Rūdninkų, Visinčios kraštovaizdžio, Zygmantiškių geomorfologiniu, Šalčios, Visinčios hidrografiniais, Kernavo telmologiniu), Rūdninkų girios biosferos poligonu.

24 arealas („Dieveniškių“) – apima visą Dieveniškių „anklavą“ su Dieveniškių istoriniu regioniniu parku.

39 arealas („Eišiškių-Šalčininkų“) – likusi rajono dalis.

Rekreacijos teritorinės plėtros galimybės numatytos pagal arealų patrauklumo kategorijas ir rekreacinės plėtros potencialą. Iš viso Lietuvoje nustatyti labai didelio ir didelio potencialo, vidutinio potencialo ir gana mažo ir mažo potencialo rekreaciniai arealai.

19 rekreacinis arealas – LR BP išskirtas kaip gana mažo potencialo rekreacinis arealas, 24 rekreacinis arealas – taip pat kaip gana mažo potencialo rekreacinis arealas ir 39 rekreacinis arealas - kaip mažo potencialo rekreacinis arealas.

Lietuvoje numatyti 3 rekreacijos perspektyvinės plėtros lygmenys – aukščiausias (nacionalinės reikšmės), vidutinis (regioninės reikšmės) ir žemiausias (lokalinės reikšmės). Visa Šalčininkų rajono savivaldybės teritorija pagal rekreacijos perspektyvinės plėtros lygmenį patenka į žemiausio lygmens arealą (kuriamos lokalinės reikšmės rekreacinės sistemos bei pavieniai rekreacijos objektai).


19 rekreaciniame areale prioritetine rekreacijos plėtra numatyta verslinė rekreacija, kitomis vystytinomis rekreacijos rūšimis – pažintinė rekreacija, poilsis gamtoje ir gydomoji rekreacija.

24 rekreaciniame areale prioritetine rekreacijos plėtra numatyta pažintinė rekreacija, kitomis vystytinomis rekreacijos rūšimis – verslinė rekreacija ir pramoginė rekreacija.

39 rekreaciniame areale prioritetine rekreacijos plėtra numatyta pažintinė rekreacija, kita vystytina rekreacijos rūšimi – verslinė rekreacija.

Šalčininkų rajono savivaldybėje nėra numatyta nacionalinės ir regioninės svarbos rekreacijos centrų. Dieveniškės – vienintelis rekreacijos centras, kurį LR BP išskyrė kaip pažintinio turizmo centrą, tačiau žemesnio lygmens. Vilniaus apskrities teritorijos bendrasis planas (baigiamojo etapo tikrinimo stadijoje) numato vystyti du rekreacijos aptarnavimo centrus – Dieveniškes ir Norviliškes. Šie centrai pagal reikšmę priskiriami prie kitų centrų. Pagal specializaciją Dieveniškių rekreacijos aptarnavimo centras numatytas kaip pažintinio turizmo centras, o Norviliškės – bendrojo turizmo centras.

Rajone numatomi du rekreacijos rajonai: vienas – apimantis Dieveniškių istorinį nacionalinį parką su Rudnia ir Norviliškėmis, antras – apimantis Šalčininkų HE tvenkinį. Abu rajonai – tausojančios rekreacijos.

Beveik visa rajono teritorija patenka į regioninį valstybinių parkų žiedą „Dzūkijos parkų žiedas“, kuris apima Dieveniškes, Vilnių, Trakus, Aukštadvarį, Prienus, Alytų, Metelius, Veisiejus, Druskininkus, Merkinę, Daugus.

Rajono teritorijoje numatoma keletas potencialių turizmo trasų – nacionalinės dviračių trasos (jungiančios Vilnių, Jašiūnus, Šalčininkus, Turgelius, Medininkus bei Dieveniškių istorinį regioninį parką) bei regioninė vandens turizmo trasa (Merkio upe).

Vadovaujantis LR teritorijos bendruoju planu (toliau – LR BP), visa Lietuva sudalinta į 40 rekreacinių išteklių arealų, kurių ribas daugiausia lemia rekreacinis gamtinės ir kultūrinės aplinkos turtingumas. Šalčininkų rajono savivaldybės teritorija patenka į tris rekreacijos arealus: 19, 24 ir 39.

19 arealas („Varėnos – Rūdiškių“) – apima rajono šiaurės vakarų dalį su eile draustinių (Rūdninkų, Visinčios kraštovaizdžio, Zygmantiškių geomorfologiniu, Šalčios, Visinčios hidrografiniais, Kernavo telmologiniu), Rūdninkų girios biosferos poligonu.

24 arealas („Dieveniškių“) – apima visą Dieveniškių „anklavą“ su Dieveniškių istoriniu regioniniu parku.

39 arealas („Eišiškių-Šalčininkų“) – likusi rajono dalis.

Rekreacijos teritorinės plėtros galimybės numatytos pagal arealų patrauklumo kategorijas ir rekreacinės plėtros potencialą. Iš viso Lietuvoje nustatyti labai didelio ir didelio potencialo, vidutinio potencialo ir gana mažo ir mažo potencialo rekreaciniai arealai.

19 rekreacinis arealas – LR BP išskirtas kaip gana mažo potencialo rekreacinis arealas, 24 rekreacinis arealas – taip pat kaip gana mažo potencialo rekreacinis arealas ir 39 rekreacinis arealas - kaip mažo potencialo rekreacinis arealas.

Lietuvoje numatyti 3 rekreacijos perspektyvinės plėtros lygmenys – aukščiausias (nacionalinės reikšmės), vidutinis (regioninės reikšmės) ir žemiausias (lokalinės reikšmės). Visa Šalčininkų rajono savivaldybės teritorija pagal rekreacijos perspektyvinės plėtros lygmenį patenka į žemiausio lygmens arealą (kuriamos lokalinės reikšmės rekreacinės sistemos bei pavieniai rekreacijos objektai).

19 rekreaciniame areale prioritetine rekreacijos plėtra numatyta verslinė rekreacija, kitomis vystytinomis rekreacijos rūšimis – pažintinė rekreacija, poilsis gamtoje ir gydomoji rekreacija.

24 rekreaciniame areale prioritetine rekreacijos plėtra numatyta pažintinė rekreacija, kitomis vystytinomis rekreacijos rūšimis – verslinė rekreacija ir pramoginė rekreacija.

39 rekreaciniame areale prioritetine rekreacijos plėtra numatyta pažintinė rekreacija, kita vystytina rekreacijos rūšimi – verslinė rekreacija.

Šalčininkų rajono savivaldybėje nėra numatyta nacionalinės ir regioninės svarbos rekreacijos centrų. Dieveniškės – vienintelis rekreacijos centras, kurį LR BP išskyrė kaip pažintinio turizmo centrą, tačiau žemesnio lygmens. Vilniaus apskrities teritorijos bendrasis planas (baigiamojo etapo tikrinimo stadijoje) numato vystyti du rekreacijos aptarnavimo centrus – Dieveniškes ir Norviliškes. Šie centrai pagal reikšmę priskiriami prie kitų centrų. Pagal specializaciją Dieveniškių rekreacijos aptarnavimo centras numatytas kaip pažintinio turizmo centras, o Norviliškės – bendrojo turizmo centras.

Rajone numatomi du rekreacijos rajonai: vienas – apimantis Dieveniškių istorinį nacionalinį parką su Rudnia ir Norviliškėmis, antras – apimantis Šalčininkų HE tvenkinį. Abu rajonai – tausojančios rekreacijos.

Beveik visa rajono teritorija patenka į regioninį valstybinių parkų žiedą „Dzūkijos parkų žiedas“, kuris apima Dieveniškes, Vilnių, Trakus, Aukštadvarį, Prienus, Alytų, Metelius, Veisiejus, Druskininkus, Merkinę, Daugus.

Rajono teritorijoje numatoma keletas potencialių turizmo trasų – nacionalinės dviračių trasos (jungiančios Vilnių, Jašiūnus, Šalčininkus, Turgelius, Medininkus bei Dieveniškių istorinį regioninį parką) bei regioninė vandens turizmo trasa (Merkio upe).

4. GAMTOS IR KULTŪROS PAVELDO APSAUGA 

4.1. GAMTOS PAVELDO OBJEKTŲ IR SAUGOMŲ TERITORIJŲ APSAUGA

Saugomos teritorijos - sausumos ir (ar) vandens plotai nustatyt su aiškiomis ribomis, turintys pripažintą mokslinę, ekologinę, kultūrinę ir kitokią vertę ir kuriems teisės aktais nustatytas specialus apsaugos ir naudojimo režimas (tvarka) ( Lietuvos Respublikos Saugomų teritorijų įstatymas, 1993 m. lapkričio 9 d. Nr. I-301) ir konceptualiai nerevizuojami. 
Saugomų teritorijų sistemą (pagal esamos padėties analizę) Šalčininkų rajono savivaldybės teritorijoje sudaro:

- konservacinės apsaugos prioriteto teritorijos (draustiniai, gamtos paveldo objektai);

Savivaldybės teritorijoje yra įsteigta ir fiksuota 12 valstybinių draustinių su nustatytomis ribomis ir egzistuojančiais apsaugos parametrais
- kompleksinės saugomos teritorijos (valstybiniai parkai, biosferos poligonai); 

Kompleksinei gamtos ir kultūros paveldo apsaugai įsteigtas Dieveniškių istorinis regioninis parkas.
Atskirą kompleksinių saugomų teritorijų grupę sudaro biosferos poligonai. Biosferos poligonai steigiami vykdyti nacionalinę ir regioninę aplinkos stebėseną (monitoringą) ypatingą geoekologinę svarbą turinčiose teritorijose.
· ekologinės apsaugos prioriteto teritorijos (ekologinės apsaugos zonos);
Ekologinės apsaugos zonos nustatomos užtikrinti ekologinę kraštovaizdžio pusiausvyrą, išsaugoti gamtinio ir kultūrinio kraštovaizdžio kompleksų ar objektų aplinką, izoliuoti juos nuo neigiamo veiklos poveikio, sumažinti neigiamą ūkinių objektų poveikį aplinkai ir žmogui.
- Europinės svarbos saugomos teritorijos - NATURA 2000 teritorijos.
Rajone išskirta 10 tokių gamtinių vietovių.
Šios sistemos struktūriniai elementai koncepcijoje nesiūlomi revizuoti ir sprendiniuose  traktuojami kaip nurodyta 3.1 skyriuje „GAMTINIO POTENCIALO IR KRAŠTOVAIZDŽIO STRUKTŪROS VERTINIMAS“.
Koncepcijoje nustatytos teritorinės gamtos paveldo ir saugomų teritorijų apsaugos kryptys ir priemonės:

-  Kadangi, didžiojoje savivaldybės dalyje yra blogas gelmių izoliuotumas, dėl ko požeminiai vandenys mažai apsaugoti nuo užteršto vandens sunkimosi iki jų, nustatant plėtros prioritetus turi būti įvertintas esamas savivaldybės teritorijos požeminių vandenų apsaugotumas ir numatytos priemonės jam stiprinti. 

-  Teritorinės plėtros prioritetų gretimybėse vengiama pavojingiausių faktorių, keliančių grėsmę saugomų teritorijų vertybėms - medynų plyno kirtimo, natūralių pievų suarimo.
- Neurbanizuojamose teritorijose palaikomas ryškiausias Šalčininkų rajono miškų bruožas - jaunas jų amžius ir nedidelė rūšinė medžių įvairovė. Vyrauja sausi pušynai. Rajonas nėra perspektyvus vystyti intensyvų žemės ūkį lyginant su konkurencingais rajonais.
- Urbanistinėmis priemonėmis siekiama palaikyti vieną ekologiškai švariausių Lietuvoje rajoną, išlaikyti vietovėse išlikusį natūralų gamtovaizdį.
Naudingųjų išteklių ekonominė vertė ir naudojimo galimybės priklauso nuo technologijų išsivystymo, šalies ekonominės būklės bei pokyčių rinkoje ir yra kintami dydžiai. Naudingųjų iškasenų ištekliai yra suskirstyti pagal geologinio tyrimo etapų rezultatus (ištirtumo laipsnį) į sekančias kategorijas:
Detaliai išžvalgyti ištekliai (Dž) – tai telkinio arba jo dalies naudingujų iškasenų ištekliai, kurių kiekis, kokybė, technologinės savybės, hidrogeologinės, kasybos ir kitos slūgsojimo sąlygos yra ištirti detalumu, pakankamu sudaryti telkinio naudojimo projektą.
Parengtinai išžvalgyti ištekliai (Pž) – tai telkinio arba jo dalies naudingųjų iškasenų ištekliai, kurių kiekis, kokybė, technologinės savybės, hidrogeologinės, kasybos ir kitos sąlygos yra ištirti detalumu, pakankamu atlikti pirminį poveikio aplinkai vertinimą ir apskaičiuoti ekonominę jų vertę.

Prognoziniai ištekliai – tai tikėtini perspektyvių teritorijų arba plotų naudingųjų iškasenų ištekliai. Jie skirstomi į spėjamus ir aptiktus. Spėjami prognoziniai ištekliai (Ps) – tai potencialiai galėjęs susidaryti tarn tikro geologinio pramoninio tipo naudingosios iškasenos kiekis. 
Parengtinai išžvalgytų, o ypač prognozinių išteklių kiekio ir kokybės patikimumas yra mažesnis. 
[image: image19.jpg]



III.4.1-1 pav. Naudingųjų iškasenų telkinių pasiskirstymas.
Realų naudingųjų iškasenų išteklių potencialą sudaro detaliai išžvalgyti ištekliai, o parengtinai išžvalgyti ir prognoziniai ištekliai – tai rezervas ateičiai, kai bus sunaudoti detaliai išžvalgyti ištekliai. Pagal Lietuvos Respublikos žemės gelmių įstatymą naudoti (eksploatuoti) galima tik detaliai išžvalgytus išteklius. Šie ištekliai įrašyti į Naudingųjų iškasenų išteklių balansą. Parengtinai išžvalgytus ir prognozinius išteklius prieš jų naudojimą reikia detaliai išžvalgyti.

4.2. KULTŪROS PAVELDO APSAUGA

Nuo 2005-04-20 įsigaliojus naujam LR nekilnojamojo kultūros paveldo apsaugos (toliau NKPA) įstatymui, koncepcijoje paveldo apsaugos aspektais vadovaujamasi juridiškai įteisintais Šalčininkų raj. sav. kultūros paveldo apskaitos duomenimis. 

Kultūros paveldo objektams prilygintos pagal NKPA įstatymo 10 straipsnį LR kultūros ministro 2005-04-29 įsakymu Nr. ĮV-190 Šalčininkų raj. sav.  yra pripažintos saugomomis 38 nekilnojamosios kultūros vertybės. Tai yra 28 archeologijos objektai, 4 statinių kompleksai, 1 statinys, 3 mitologinės vietos, 1 monumentas, 1 įvykių vieta. Kaip priedas, koncepcijoje įvertinta Šalčininkų raj. savivaldybės saugomų nekilnojamųjų kultūros vertybių sąrašas, su duomenimis iš Lietuvos Respublikos nekilnojamųjų kultūros vertybių registro (2008-01-01 būklė). (sąrašas byloje Nr.1. Šalčininkų rajono savivaldybės teritorijos bendrasis planas. Esama būklė. Aiškinamasis raštas).
Visi saugomi kultūros paveldo objektai sutartiniu ženklu ir atskiru eilės numeriu (sąrašo eilės numeris) pažymėti brėžinyje „Esama padėtis“.
Vadovaujantis LR nekilnojamojo kultūros paveldo apsaugos įstatymu, inicijuoti kultūros paveldo objektus skelbti saugomais valstybės yra Kultūros paveldo departamento prie Kultūros ministerijos kompetencija. Pateikiamas preliminariai siūlomų paskelbti saugomais kultūros paveldo objektų sąrašas. Tai svarbūs kraštovaizdžio formavimo politikai kultūros paveldo objektai, kurių kultūrinė vertė tikrai neabejotina (mažiausiai regiono mastu) ir kurie skelbtini saugomais. Tai 2 urbanizuotos vietos, 2 statinių kompleksai (dvarų sodybos) ir 3 etnografiniai kaimai. (sąrašas byloje Nr.1. Šalčininkų rajono savivaldybės teritorijos bendrasis planas. Esama būklė. Aiškinamasis raštas).

III.4.2-1 pav. Šalčininkų raj. savivaldybės kultūros paveldo objektai.
Paveldotvarkos teritorinė strategija: 
- Kultūros paveldo, kurio kultūrinė vertė yra neabejotina, aktualus išsaugojimo ir eksponavimo veiksnys yra turizmo išteklių panaudojimas, o išsaugojimo rėmimas derintinas su Nacionaline turizmo programa, Kultūrinio turizmo programa bei agroturizmo (poilsio kaimiškoje aplinkoje) plėtote. 

- Paminklotvarkos srityje išskirtinis dėmesys koncentruotinas objektams, turintiems simbolinę prasmę visuomenės pilietinei savimonei ir tautinei tapatybei. 
- Rajono kultūros paveldo objektai ypatingai dėl savo geografinės padėties gali būti patrauklūs užsienio turistams, nes yra išsidėstę netoli Vilniaus. Taigi labai svarbu tinkamai ir aktyviai pasinaudoti Europos sąjungos struktūrinių fondų parama.
5. INŽINERINĖ INFRASTRUKTŪRA
5.1. Vandens tiekimas

Šalčininkų savivaldybėje sunaudojami požeminio vandens kiekiai niekad nebuvo dideli. Tai buvo tiek dėl mažo gyventojų tankumo, tiek dėl silpnai išvystytos pramonės. Turimi statistiniai duomenys leidžia išanalizuoti 9 paskutinių metų vandens sunaudojimo dinamiką. 1998 – 2002 m periodu vandens poreikis turėjo mažėjimo tendenciją. Nuo 2003 m vandens sunaudojimas yra stabilus ir siekia apie 0,6 mln.m³. Vertinant ateities prognozes, atsižvelgiama į poreikius didinančius ir poreikius mažinančius faktorius. Pagrindinis gėlo vandens poreikį didinantis faktorius yra bendras savivaldybės ekonominių rodiklių ir BVP augimas, vandentiekiu besinaudojančių gyventojų kiekio didėjimas. Poreikį mažinantys faktoriai yra mažėjantis gyventojų kiekis ir naujų technologijų, leidžiančių naudoti vandenį ekonomiškesniu režimu, panaudojimas.

Šalčininkų savivaldybės teritorijoje  visiems vartotojams – gyventojams, įstaigoms ir pramonės įmonėms pagal poreikį tiekiamas požeminis vanduo. Rajonui būdinga daug smulkių vandentiekos sistemų, tačiau skirstomieji tinklai nėra pakankamai išvystyti ir tik 36% gyventojų yra pasijungę prie centralizuotų vandentiekio tinklų. Įvertinant gruntinių vandenų užterštumą, tik centralizuotas vandentiekis gali užtikrinti kokybiško ir higienos normas atitinkančio vandens tiekimą. Vystantis infrastruktūrai, gyventojų, prisijungusių prie centralizuotų vandentiekių, kiekis didės. Kastiniai šuliniai galimai išliks tik kaimo vietovėse, vienkiemiuose, kur gruntinio vandens tarša neviršys leistinų normų.

VI.5.1-1 lentelė. Numatomas centralizuotai tiekiamo vandens prieinamumas gyventojams.

	Metai
	2005
	2018
	2028

	%
	36
	75
	95


Požeminio vandens suvartojimas, tenkantis vienam gyventojui yra žemas. Ūkinėms-buitinėms reikmėms tenka 36 l/d žmogui. Augat pragyvenimo lygiui, tikėtina, kad gyventojų vandens poreikiai augs, tačiau šis augimas nebus intensyvus. Ženklesnis vandens poreikis atsiras augant prisijungusiųjų prie vandentiekio gyventojų kiekiui. Tikėtina, kad atsiradus investicijoms į technine infrastruktūrą, vandentiekio tinklai plėsis, aptarnaudami vis didesnį gyventojų skaičių. 

VI.5.1-1 grafikas. 
Prognozuojamas buitinėms-ūkinėms reikmėms skirto vandens poreikis vienam žmogui.

Pramonėje kasmet sunaudojama 10 tūkst.m³ požeminio vandens. Šie poreikiai jau eilę metų yra gan stabilūs.  Esant mažam pramonės įmonių kiekiui, net vienos bendrovės žymesnė poreikių kaita daro įtaką bendram rezultatui. Prognozuoti vandens poreikius šioje srityje yra ganėtinai komplikuota. Šiose prognozėse priklausomos nuo bendro savivaldybės ekonominio lygio augimo ir ūkinės veiklos pobūdžio bei intensyvėjimo. Bus nagrinėjami du ūkinės veiklos vystymosi variantai. Optimistinis variantas įvertina intensyvesnį savivaldybės ekonominio lygio augimą, ir aktyvesnę ūkinę veiklą. Pesimistinis variantas taip pat įvertina apskrities ekonominio  lygio augimą, tačiau ne tokį intensyvų, kaip pirmuoju atveju. Ūkinė veikla nebus labai aktyvi ir nepasižymės augimu.

VI.5.1-2 grafikas. Prognozuojami pramonės reikmėms skirto vandens kiekiai.

Darant prielaidą, kad gyventojų kiekis savivaldybės teritorijoje kis neženkliai, galime numatyti požeminio vandens poreikius planuojamam periodui.

VI.5.1-3 grafikas. Prognozuojamas požeminio vandens poreikis.

Išgaunamo požeminio vandens kokybė yra gera bakteriologinių atžvilgiu, bet turi padidintą geležies kiekį. Siekiant, kad tiekiamas vanduo atitiktų Lietuvos higienos normas HN 24:2003 "Geriamojo vandens saugos ir kokybės reikalavimai", išgaunamas požeminis vanduo turi būti apvalomas nuo padidinto geležies kiekio. Tuo tikslu turi būti statomi nauji vandens gerinimo įrenginiai. Siekiant antrinio užteršimo turi būti keičiami susidėvėję vamzdynai.

Vandentiekos sistemos turi būti selektuojamos pagal prioritetus. Pirmumo eile pagal poreikį turi būti renovuojamos sistemos aptarnaujančios didžiausią vartotojų skaičių. Pagrindiniai resursai, skirti vandentiekos sistemų plėtotei, bus orientuoti į esamų sistemų kokybinį gerinimą: gręžinių bei siurblinių atnaujinimą, vandens gerinimo įrenginių statybą, paskirstomojo vamzdyno renovaciją bei plėtrą. 

Kita vandentiekos sistemų plėtros kryptis turi būti jų vystymas siekiant aprūpinti vandeniu kuo didesnį koncentruotų gyvenviečių gyventojų kiekį. Tai turi pasireikšti naujų skirstomųjų vamzdynų statyboje, aprėpiant urbanizuotas teritorijas gyvenvietės viduje, bei prijungiant prie miestų, funkcionuojančių vandentiekos sistemų gretimus kaimus.

Visos Šalčininkų rajono stambesnės gyvenvietės yra  nutolusios viena nuo kitos gan dideliais atstumais, dėl to jos negali sudaryti aglomeracijų. Siekiant kokybišku geriamu vandeniu aprūpinti kuo didesnį gyventojų skaičių, nėra tikslinga vandentiekių sistemas apjungti. Dėl nedidelio gyventojų tankumo tikslinga renovuoti esamas vandenvietes, įrengiant jose vandens gerinimo įrenginius.

Kaimo vietovėse, kur nėra centralizuoto vandentiekio ir nenumatoma naujų vandentiekos sistemų kūrimas, geriamo vandens kokybės klausimas turi būti sprendžiamas palaipsniui, pereinant nuo kastinių šulinių prie individualių artezinių gręžinių. Taip bus išvengiant gruntinio vandens, užteršto nitratais, panaudojimo. Iki nagrinėjamo periodo pabaigos kastiniai šuliniai gali išlikti tik zonose, kur gruntinio vandens kokybė tenkins minėtas higienos normas.

Siekiant kontroliuoti tiekiamo vandens kokybę, visoje Šalčininkų savivaldybės teritorijoje būtina vystyti monitoringo mechanizmus, leidžiančius sistemingai stebėti vandens kokybę visose vandentiekos sistemose bei eksploatuojamuose kastiniuose šuliniuose. Visuomenė turi būti informuota apie šios stebėsenos rezultatus.


5.2 Nuotekų surinkimas ir valymas

Vandenų apsauga yra prioritetinė aplinkosaugos sritis Lietuvoje jau daugelį metų. Sektoriaus svarba yra apibrėžta aplinkosaugos programomis, kurios buvo paruoštos per paskutinius dešimt metų. ES direktyvos griežtai reglamentuoja išleidžiamų į paviršinius vandenis miestų nuotekų kokybę. Ne mažiau kaip 80% išleidžiamų nuotekų neturi viršyti DLT (didžiausios leistinos taršos). Šalčininkų rajone esantys nuotekų valymo įrenginiai tik iš dalies tenkina šiuos reikalavimų. Pagrindinai rajone yra naudojami biologiniai valymo įrenginiai, bet daliai jų reikalingas atnaujinimas. Nuotekų surinkimo tinklai yra silpnai išvystyti. Tik 24% gyventojų yra pasijungusi prie nuotekų surinkimo sistemos. Numatoma, kad esant pakankamoms investicijoms, nuotekų surinkimo tinklai sparčiai vystysis, o gyventojų pasijungusių prie šių tinklų skaičius augs.

VI.5.2-1 lentelė. 
Numatomas gyventojų prisijungimas prie centralizuotų nuotekų surinkimo sistemų.

	Metai
	2007
	2017
	2027

	%
	24
	75
	95


Didžiausia dalis nuotekų yra apvalomos Šalčininkų NVĮ. Dauguma rajone esančių valymo įrenginių yra moraliai ir fiziškai pasenę. Visus juos reikia rekonstruoti arba pastatyti naujus. 

Bendras susidarančių nuotekų kiekis turėtų būti artimas sunaudojamo vandens kiekiui. Darome prielaidą, kad visas pramonėje panaudotas vanduo bus apvalomas. Įvertinami optimistinis ir pesimistinis savivaldybės ekonominio lygio augimo variantai. 

VI.5.2-1 grafikas. Prognozuojamas pramonėje susidarantis nuotekų kiekis.

Numatoma, kad gyventojų buitinėje-ūkinėje veikloje susidarantys nuotekų kiekiai bus šiek tiek mažesni nei centralizuojamai tiekiamo vandens sunaudojimas. Tą sąlygos didesni nuotekų surinkimo sistemos įrengimo kaštai kaimiškose vietovėse. Taip pat reikia įvertinti, kad dalis vandens bus sunaudota laistymui.

VI.5.2-2 grafikas. 
Prognozuojamas buitinėje-ūkinėje veikloje susidarantis nuotekų kiekis žmogui.

Darant prielaidą, kad gyventojų kiekis savivaldybės teritorijoje kis neženkliai, galime numatyti susidarysiančius  nuotekų kiekius planuojamu periodu. Įvertinama, kad esami tinklai bus rekonstruojami ir bendras infiltracijos lygis neviršys 12%.

VI.5.2-2 grafikas. Prognozuojami bendri surenkamų buitinių nuotekų kiekiai.

Siekiant pasirinkti optimalias priemones nuotekų surinkimo ir valymo sistemų vystimui atskirose urbanizuotose teritorijose, būtina ruošti galimybių studijas ir specialiuosius planus bei selektuoti nuotekų valymo įrenginius ir surinkimo sistemas pagal prioritetinę svarbą.

Galimos sekančios priemonės nuotekų surinkimo ir valymo sistemų vystymui:

1. Esamų nuotekų surinkimo tinklų plėtra,

2. Esamų valymo įrenginių renovacija,

3. Naujų nuotekų surinkimo tinklų ir valymo įrenginių statyba,

4. Esamų nuotekų surinkimo tinklų renovacija.

Dumblas, susikaupęs valymo įrenginiuose turės būti panaudojamas  ne tik dėl atliekų šalinimo poreikiu, bet ir su nacionalinės energetikos strategijos tikslu, mažinti šalies priklausomybę nuo kuro importo bei ES direktyvomis, skatinančiomis naudoti atsinaujinančius bei atliekinius energijos išteklius. Dumblas turės būti  naudojamas energetinio miško auginimui, biodujų gavybai ar šalinamas panaudojant naujas atliekų šalinimo technologijas.

Teritorijų planavimo požiūriu būtina nustatyti esamų valymo įrenginių sanitarines apsaugos zonas ir šiuos duomenis kaupti GIS duomenų bazėse.
Siekiant kontroliuoti nuotekų surinkimą ir valymą, visame Šalčininkų rajone būtina vystyti monitoringo mechanizmus leidžiančius sistemingai stebėti išleidžiamų vandenų kokybę ir kiekius.

          5.3. Atliekų tvarkymas

Atliekų tvarkymas Lietuvoje yra prioritetinė aplinkos apsaugos sritis, kurios svarba nurodyta Lietuvos Respublikos Seimo 1996 m. rugsėjo 25 d. nutarimu Nr. I-1550 (Žin., 1996, Nr. 103-2347) patvirtintoje Valstybinėje aplinkos apsaugos strategijoje.

Valstybinis strateginis atliekų tvarkymo planas, patvirtintas 2002 m. balandžio 12 d., nusako tolimesnę atliekų tvarkymo sistemą. Šią sistemą sudaro dvi pagrindinės grandys:

· gamybos atliekų tvarkymo sistema, apimanti susidarančias gamybos proceso metu atliekas, kurių tvarkymas turi būti apibrėžiamas gamtos išteklių naudojimo leidimuose;

· savivaldybių atliekų tvarkymo sistemos, apimančios komunalines atliekas ir kitas savivaldybių teritorijoje susidariusias atliekas, kurios nepatenka į gamybos atliekų tvarkymo sistemą.

VI.5.3-1 schema. Numatoma atliekų tvarkymo koncepcija.
 SHAPE  \* MERGEFORMAT 



Atliekų tvarkymo sistema apima atliekų surinkimą, rūšiavimą, senų sąvartynų uždarymą ir rekultivavimą, naujų, modernių atliekų šalinimo įrenginių statybą, efektyvų atliekų tvarkymo infrastruktūros eksploatavimą ir administravimą.

Šiuo metu Šalčininkų rajone yra 17 buitinių atliekų sąvartynų. Planuojamu laikotarpiu visi esami buitinių atliekų sąvartynai turi būti uždaryti ir rekultivuoti. Jų funkciją turės atlikti vienas regioninis sąvartynas, atitinkantis visus ES direktyvų reikalavimus. Atliekos turi būti rūšiuojamos, perdirbamos bei naudojamos energetinėms reikmėms. Seniūnijose turi būti įrengta atliekų priėmimo punktai, konteinerinės atliekų surinkimo aikštelės. Vystant konteinerinę buitinių atliekų surinkimo sistemą būtina sudaryti sąlygas gyventojams rūšiuoti atliekas.

Ne visas atliekas įmanoma surinkti konteineriniu būdu. Turės būti numatytos stambiagabaričių atliekų surinkimo aikštelės, kuriose būtu galimybė šias atliekas išmontuoti ir išrūšiuoti.

Regioniniame sąvartyne nenumatomas biodegraduojančių atliekų šalinimas. Todėl savivaldybės teritorijoje turi būti numatytos biodegraduojančių atliekų kompostavimo aikštelės.

Pavojingos atliekos bus šalinamos regioninėse pavojingų atliekų saugojimo aikštelėse, į kurias paklius iš pavojingų atliekų surinkimo punktų bei gamybinių įmonių. Turi būti plėtojamas pavojingų atliekų surinkimo punktų tinklas.

Paraleliai minėtoms priemonėms būtina organizuoti visuomenės informavimo ir švietėjiškas akcijas skatinančias gyventojų ekologinį sąmoningumą.

             5.4. Gamtinių dujų tiekimas  

Šalčininkų rajoną gamtinės dujos pasiekia magistraliniu dujotiekiu Ivacevičiai-Vilnius. Rajoną kerta Ø 720 mm magistralė. Šalia Šalčininkų ir Jašiūnų yra įrengtos dvi nedidelės dujų skirstymo stotys. Kiekvienos jų pajėgumas 3 tūkst.m³/val. Nuo jų plėtojamas skirstomasis vamzdynas aprūpina vartotojus. 

Prognozuoti tolimesnį gamtinių dujų sunaudojimą yra sudėtinga. Didžiausias suvartojamų dujų dalis tenka šilumos ūkiui. Šalčininkuose nebuvo vystoma energijai imli pramonė. Iš viso to galime daryti išvadą, kad gamtinių dujų poreikis Šalčininkuose augs labai neženkliai arba bus stabilūs, o esami DSS pajėgumai tenkins šiuos poreikius.


Gamtinių dujų perdavimo ir paskirstymo tinklų plėtra vykdoma į urbanizuotas teritorijas, įvertinus ekonominį pagrįstumą. Dujų tinklai planuojami, projektuojami ir klojami įvertinus gamtinių dujų vartotojų skaičių ir jų perspektyvinius poreikius, statybos darbų sąmatą, eksploatavimo kaštus, techninius, ekonominius, ekologinius ir finansinius rodiklius bei atsiperkamumą. Skirstomasis vidutinio ir žemo slėgio vamzdynas bus plėtojamas vadovaujantis rinkos principais, vartotojams ir dujų tiekimo įmonėms tarpusavyje sutarus.

           5.5. Centralizuotas šilumos tiekimas

Šalčininkų rajone centralizuotai šiluma tiekiama rajono centre, Eišiškėse, B.Vokės, Dieveniškių, Jašiūnų ir Šalčininkėlių gyvenvietėse bei Akmenynės, Šimonių, Dainavos, Čiužiakampio ir Poškonių kaimuose. Šalčininkuose gaminama šiluma rajoninėje katilinėje, pagrindinai naudojamos gamtinės dujos. Teritoriškai nevystant mieste daugiaaukštės statybos, nėra kur plėsti ir centralizuotos šilumos tinklus. 

Kitose gyvenvietėse centralizuotų šilumos tiekimo sistemos nėra didelės. Dėl gyvenviečių dydžio plėsti jas ar kurti naujas netikslinga.


Tolimesnis centralizuotos šilumos tiekimo sistemos vystymas turi būti orientuotas į pasenusių šiluminių trasų pakeitimą naujomis nekanalinėmis trasomis.  

5.6. Elektros energijos tiekimas

Pastaraisiais metais elektros energijos sąnaudos Šalčininkų rajone turi aiškią augimo tendenciją. Šiuo metu jos siekia virš 40 GWh per metus, o vienam gyventojui elektros energijos metinės sąnaudos yra apie 1136 KWh. Mažas elektros energijos sunaudojimo lygis yra apsprendžiamas silpnai išvystyta pramone. 


Prognozuojant elektros energijos sunaudojimą ateityje, atsižvelgiama į gyventojų bei pramonės poreikius, darant prielaidą, kad kitų vartotojų poreikiai vystysis proporcionaliai. Vertinant ateities prognozes, atsižvelgiama į poreikius didinančius ir poreikius mažinančius faktorius. Pagrindinis elektros energijos poreikį didinantis faktoriai yra bendras rajono ekonominių rodiklių ir BVP augimas, pramonės vystymasis. Kaip poreikį mažinantys faktoriai vertinami mažėjantis gyventojų kiekis ir naujų technologijų, leidžiančių naudoti elektros energiją ekonomiškesniu režimu, panaudojimas. 

Energijos poreikių prognozėms nustatyti yra naudojami įvairūs prognozavimo metodai. Vieni jų kokybinio, kiti – kiekybinio pobūdžio, kurie remiasi statistikos principais. Daugelis iš prognozavimo metodų yra bazinių metodų variacijos. Įvertinant prognozuojamu laikotarpiu struktūrinius pokyčius ir staigius BVP augimo pokyčius, tikslinga naudoti ekonometrinį modelį, kuris nereikalauja daug statistinių duomenų, apibūdinančių energijos vartojimo dinamiką. Kaip ir įvertinant vandens poreikius, taip ir elektros energijos poreikiams yra nagrinėjami du ūkinės veiklos vystymosi variantai: optimistinis ir pesimistinis.

VI.5.6-1 grafikas. 
Elektros energijos tenkančios vienam gyventojui  sunaudojimo prognozė Šalčininkų rajone.

Atsižvelgiant į urbanizuotų vietovių vystymosi tęstinumą bei elektros energijos poreikių prognozes, aukštos įtampos perdavimo tinklas daugiau kardinalių permainų nepatirs. Galimos naujos neilgos atšakos, jungiančios naujus energetinius objektus į bendrą elektros tinklą. 

Žymesni pokyčiai turėtų atsirasti skirstomuosiuose tinkluose. Plečiantis urbanizuotoms teritorijoms atitinkamai plėsis ir 10 kV, 0,4 kW tinklas. Vyks kokybiniai skirstomųjų tinklų pokyčiai, turi būti atnaujinama jau dabar nusidėvėjusią įrangą. Vystysis intelektualieji skirstomieji tinklai, leidžiantys elektros energijos vartotojui ne tik imti energiją, bet ir grąžinti jos perteklių į bendrąjį tinklą.

Šalčininkų rajone elektros energijos gamyba silpnai išvystyta. Ženkliai plėsti elektros energijos gamybą rajone nėra potencialių galimybių.

5.7. Telekomunikaciniai tinklai ir ryšiai

Šalčininkų rajone yra gerai išvystytas VĮ „Lietuvos paštas“ skyrių tinklas. Augant telekomunikacinių ryšių svarbai, tradicinio pašto reikšmė menkėja, tačiau svarbu išsaugoti esamą tinklą. Ypač tai aktualu kaimiškose vietovėse.

Fiksuoto laidinio ryšio telefoninių stočių tinklas yra gerai išvystytas. Praktiškai visa rajono teritorija patenka galimą telefonizacijos lauką. Telefonizacijos abonentų tinklas turi būti plėtojamas vadovaujantis rinkos principais, vartotojams ir ryšio paslaugų tiekėjams  tarpusavyje sutarus. Pastebėtina, kad pastaraisiais metais laidinio ryšio svarba pastoviai menkėja, o vartotojų skaičius mažėja.

Mobilaus daugiakanalio ryšio laukas dengia didžiąją dalį Šalčininkų rajono. Ne visur to lauko stiprumas yra pakankamas. Reikia skatinti tolimesnę mobilaus ryšio bokštų tinklo plėtrą, tuo gerinant ryšio kokybę bei sudarant sąlygas ryšio operatorių tarpusavio konkurencijai.

Augant internetinio ryšio priemonių svarbai rajone bus plėtojamas šviesolaidinių kabelių tinklas, leisiantis plačiajuosčio duomenų perdavimo prieigą kaimiškųjų seniūnijų viešojo sektoriaus institucijoms.

VII. GRAFINĖ DALIS:

	Br.Nr.1
	Šalčininkų rajono savivaldybės teritorijos bendrasis planas.

Esama būklė. Žemės naudojimo brėžinys. M 1:50000.

	Br.Nr.2
	Šalčininkų rajono savivaldybės teritorijos bendrasis planas.

Koncepcija. 1 variantas - (tolygios plėtros). M 1:50000.

	Br.Nr.3
	Šalčininkų rajono savivaldybės teritorijos bendrasis planas.

Koncepcija. 2 variantas - (koncentruotos plėtros). M 1:50000.

